இன்னும் வயிற்றைக் கட்டி, வாயைக்கட்டி வாழ வேண்டுமா? மலிவான இடம் சிக்கனமான செலவு  சாமானிய மலேசியர்களின் நிலை

கோலாலம்பூர், செப். 10

அனைத்து வகை கடன்களுக்குமான அடிப்படை வட்டி விகிதாச்சாரத்தை 2.50 விழுக்காடாக மத்திய வங்கி அதிகரித்திருப்பதை தொடர்ந்து மலேசியர்களின் கொள்முதல் சக்தி சரிவடைந்துள்ளது என்றும் மலிவான இடங்களைத் தேடி, சிக்கனமாக செலவு செய்யும்  நிலைக்கு அவர்கள் தள்ளப்படுகின்றனர் என்றும் கூறப்படுகிறது.

பொருட்களை அவர்கள் தொடர்ந்து வாங்குவதை நிறுத்த முடியாது. ஆனால், குறைந்த வருமானம் பெறும் பிரிவினர் இரவுச் சந்தைகள் அல்லது அங்காடி கடைகள் என மலிவாகப் பொருட்களை வாங்கக்கூடிய இடங்களைத் தேர்வு செய்யக்கூடும் என கூட்டரசுப் பிரதேச மலாய் அங்காடி மற்றும் சில்லறை வணிகர்கள் சங்கத்தைச் சேர்ந்த முகமட் அப்துல்லா கூறுகிறார். இந்த வட்டி விகித அதிகரிப்பால் உணவு மற்றும் அடிப்படை பொருட்கள் வியாபாரிகளுக்கு தொடர்ந்து வாடிக்கையாளர்கள் இருப்பார்கள். தொழிற்சாலைகளிலிருந்து பொருட்களை வாங்கி விற்பவர்கள் இதன் தாக்கத்தை அதிகமாக உணர்வார்கள். மேலும், நடுத்தர வருமான வாடிக்கையாளர்கள் செல்லும் வர்த்தக மையங்கள், பேரங்காடிகள் ஆகியன அதன் விளைவுகளை உணரும் என்றும் அவர் கூறினார்.

றைந்த வருமானம் பெறும் பிரிவினரைப் பொறுத்த வரையில் அவர்கள் கையைக் கட்டி, வாயைக்கட்டி சிக்கனமாக வாழும் நிலைக்குத் தள்ளப்படுவார்கள் என்று அவர் மேலும் கூறினார். உரிமங்கள், உணவு டிரக்குகள் மற்றும் வர்த்தக இடங்களுக்கான தேவை இப்போது அதிகரித்துள்ளது என்றும் கூறிய முகமட் அப்துல்லா, மக்கள் அதிகமாக சில்லறை வணிகங்களில் ஈடுபடுவதை இது காட்டுகிறது. நிதி உதவிகளை வழங்குவது போக, பயனீட்டாளர்கள் செலவு செய்வதையும் அரசாங்கம் ஊக்குவிக்க வேண்டும் என அவர் கருத்துரைத்தார்.

இதனிடையே, குறைவாக செலவு செய்வது மட்டுமின்றி, மலிவான பொருட்களைத் தேடும் நிலைக்கு பயனீட்டாளர்கள் ஆளாவதால், வங்கிக் கடன்களுக்கான அடிப்படை வட்டி விகித அதிகரிப்பு அவர்களின் வாங்கும் சக்தியை மேலும் குறைத்துவிடும் என்று சிறிய மற்றும் நடுத்தர வர்த்தக உரிமையாளர்கள் கூறுகின்றனர். இவ்வாண்டின் இரண்டாவது கால் பகுதியில் மொத்த உள்நாட்டு உற்பத்தியில் மலேசியா 8.9 விழுக்காடு அதிகரிப்பை பதிவு செய்தது. இது முந்தைய இதே காலகட்டத்தை விட 5.0 விழுக்காடு அதிகரிப்பாகும்.  கோவிட்-19 தொற்று பாதிப்பிலிருந்து மீட்சியடைந்து கொண்டிருக்கும் மலேசியர்களுக்கு இது நற்செய்தி என்றுதான் சொல்ல வேண்டும்.

2022 இன் முதல் ஆறு மாதங்களில் மொத்தத்தில் பொருளாதாரம் 6.9 விழுக்காடு வளர்ச்சிக் கண்டது. ஆனால், இந்த எண்ணிக்கை ஊக்குவிக்கும் வகையில் இருந்தாலும் நாடு முழுவதும் உள்ள எஸ்.எம்.இ. நிறுவனங்கள் இன்னும் போராடிக்கொண்டுதான் இருக்கின்றன. கோவிட்-19 தொற்றுக் கட்டுப்பாடுகள் தளர்த்தப்பட்டுள்ள போதிலும் விற்பனை இன்னும் மோசமாக உள்ளது என்பதே இதற்கு காரணமாகும் என எஸ்.எம்.இ. நிறுவனங்கள் கருதுகின்றன. 2023 இல் மிகப்பெரிய பணவீக்கம் ஏற்படும் என சில பொருளாதார நிபுணர்கள் கூறுகின்றனர். இவ்வாறானால் பயனீட்டாளர்கள் செலவுகளைக் குறைத்துக் கொண்டு, சேமிப்பை அதிகரிப்பார்கள் எனஅவர்கள் கூறுகின்றனர்.

கடந்த 2020 ஜூலை மாதம் கோவிட்-19 தொற்றுப் பரவல் உச்சத்தில் இருந்தபோது கடன் வட்டிக்கான அடிப்படை விகிதாச்சாரத்தை 1.75 விழுக்காடாக மத்திய வங்கி குறைத்தது. மலேசியாவின் மிகவும் குறைவான அளவாக இது கருதப்படுகிறது. இவ்வாண்டு மே மாதம் வரையில் இது நிலைநிறுத்தப்பட்டது. கடந்த மே மாதத்தில் வட்டி விகிதாச்சாரம் 1.75 விழுக்காட்டிலிருந்து 2 விழுக்காடாக அதிகரிக்கப்பட்டது. பிறகு கடந்த ஜூலை 6 ஆம் தேதி 2.25 விழுக்காடாக மீண்டும் அதிகரிப்பை மத்திய வங்கி அறிவித்தது. நேற்று இது 2.50 விழுக்காடாக மீண்டும் அதிகரிப்பு செய்யப்பட்டது.

வரும் நவம்பர் மாதம் மேலும் ஓர் அதிகரிப்பு வரக்கூடும் என எதிர்பார்க்கப்படுகிறது. இந்நிலையில், சந்தையில் பணப்புழக்கத்தை குறைப்பதன் வாயிலாக மலேசியாவின் பணவீக்க விகிதாச்சாரத்தைக் கட்டுப்படுத்துவதே இதன் நோக்கம் என மத்திய வங்கி கூறியுள்ளது. மத்திய வங்கி அதன் இந்நடவடிக்கையைத் தற்காத்துப் பேசலாம். ஆனால், வங்கிகளில் கடன் பெற்று அதைத் திருப்பிச் செலுத்தும் சாமானிய மக்களுக்குத்தான் சுமை அதிகரிக்கும் என்பதால் மத்திய வங்கியின் இக்கூற்று விவாதத்திற்கு உட்பட்டது என எஸ்.எம்.இ. நிறுவனங்கள் சுட்டிக்காட்டுகின்றன.


கே.எல்.ஐ.ஏ சுங்கத் துறையினரின் அதிரடி நடவடிக்கை.

(ஆறுமுகம் பெருமாள்) சிப்பாங், ஆக. 3 காங்கோ நாட்டிலிருந்து மலே சியாவிற்கு கடத்தி வரப்பட்ட யானைத் தந்தங்கள் மற்றும் அபுதாபி நாட்டிலிருந்து கடத்தி வரப்பட்ட அழுங்கு ஓடுகளை கே.எல்.ஐ.ஏ. அனைத்துலக விமான நிலைய சுங்கைத் துறையினர் வெற்றிகரமாக பறிமுதல் செய்துள்ளனர். இது குறித்து நேற்று இங்குள்ள கே.எல்.ஐ.ஏ சுங்கத்துறை அலுவலகத்தில் நடைபெற்ற செய்தியாளர்கள் சந்திப்பின் போது விளக்கமளித்த சுங்கத் துறை யின் அமலாக்கப்பிரிவின் துணை தலைமை இயக்குநர் டத்தோ முகமட் பூட்ஷி பின் மான், கடந்த மாதம் ஜூலை 30ஆம் தேதியன்று இரவு 8.30 மணி யளவில் எதோப்பின் ஏர் விமானம் மூலம் கே.எல்.ஐ.ஏ விமான நிலையத்தில் உள்ள சரக்குக் கிடங்கிற்கு போலி முகவரியிடப்பட்டிருந்ததுடன் வான் போக்குவரத்துக்கான சிட்டையில் FISH MAW என பொய்யான தகவலுடன் அனுப்பி வைக்கப்பட்டிருந்த ஆறு மூட்டை களை சோதனையிட்டதாக கூறினார். சுங்கத்துறையின் சோதனையின் போது 300.90 கிலோ கிராம் எடையைக் கொண்ட வெ.38 லட்சத்து 63 ஆயிரம் மதிப்புடைய அழுங்கு ஓடுகள் இருப் பதை கண்டதாக தெரிவித்தார். இச்சம்பவம் நிகழ்ந்த அதே நாளான ஜூலை 30ஆம் தேதியன்று மதியம் 1.30 மணியளவில் லாகோஸ் அபுதாபியிலிருந்து ஈத்திஹாட் விமானம் வழியாக கே.எல்.ஐ.ஏ சரக்கு கிடங்கிற்கு அனுப்பி வைக்கப்பட்டிருந்த இரு பெட்டிகளை சோதனையிட்ட சுங்கத் துறையினர் அதனுள் 75.74 கிலோ கிராம் எடை யுடைய வெ. இரண்டு லட்சத்து 75 ஆயிரம் மதிப்புடைய 23 யானை தந்தங்கள் மறைத்து வைத்திருந்ததை கண்ட தாக தெரிவித்த டத்தோ முகமட் பூட்ஷி மேற்கண்ட இரு பெட்டி களில் உணவுப் பொட்டலங்கள் இருப்பதாக வான் போக்கு வரத் துக்கான சிட்டையில் போலி யான தகவல் எழுதப்பட் டிருந்த நிலையில் அதனுள் யானை தந்தங்கள் இருந்தது தொடர்பில் விசாரணை மேற்கொள்ளப்பட் டுள்ளதாக கூறினார். கே.எல்.ஐ.ஏ. விமான நிலை யத்தின் வாயிலாக இவ்வாண்டு ஐந்து தடவை இது போன்ற கடத்தல் சம்பவங்கள் நிகழ்ந்துள் ளதாக குறிப்பிட்ட அவர், இதனை கட்டுப்படுத்தும் நோக் கில் சுங்கத்துறையின் அனைத்து நடவடிக்கை குறித்தும் ஆய்வுகள் மேற்கொள்ளவிருப்பதாக தெரிவித்தார்.


அரசாங்க உயர் பதவி நியமனங்களில் இனம்-மதம் தொடர்பான துவேஷம் வேண்டாம்

கோலாலம்பூர், ஜூலை 14-

நாட்டில் ஏற்பட்டுள்ள அரசியல் மாற்றம், அரசாங்க உயர் பதவி நியமனங்கள் ஆகியவற்றில் இனம், மதம் தொடர்பான துவேஷம் வேண்டாம். இது நாட்டையே ஊனப்படுத்தி விடும். அறிவு சார் சமூகத்தை உருவாக்க ஆற்றலுக்கும் திறமைக்கும்  தகுதிக்கும் முக்கியத்துவம் அளிக்கப்பட வேண்டும். புதிய மலேசியாவைவிட சிறந்த மலேசியாவை உருவாக்குவதற்கு இதுவே அடிப்படை கட்டமைப்பாகும் என்று பல்வேறு தரப்பினர் வலி யுறுத்தியுள்ளனர்.

Read More: Malaysia Nanban Tamil Daily on 14.7.2017


இலக்கியத்தால் மக்களை ஒருங்கிணைத்த மக்ஸிம் கார்க்கி

நிலநடுக்கத்தால் இந்தியாவின் வட மாநிலங்களில் பாதிக்கப்பட்டவர்களுக்கு, பிரதமர் நரேந்திர மோடி தனது ஒருமாத சம்பளத்தை வழங்கினார்.

கடந்த சனிக்கிழமை நேபாளத்தை மையமாகக் கொண்டு ஏற்பட்ட நிலநடுக்கம் ரிக்டர் அளவில் 7.9 ஆகப் பதிவானது. இந்த மோசமான நில நடுக்கத்தின் தாக்கம் இந்தியாவிலும் உணரப்பட்டது.

இந்த நிலநடுக்கத்தால், வட மாநிலங்களில் 72 பேர் உயிரிழந்தனர். இதில் பாதிக்கப்பட்டவர்களுக்கு உதவுவதற்காக, பல்வேறு தரப்பில் இருந்தும் நிதியுதவிகள் குவிந்து வருகின்றது.

இந்நிலையில், பிரதமர் நரேந்திர மோடி, நேற்று தனது ஒரு மாத சம்பளத்தை, பிரதமர் தேசிய நிவாரண நிதிக்கு, நன்கொடையாக வழங்கியுள்ளார்.


சயாம் மரண புகையிரத வழியில் ஒரு இலட்சம் தமிழர்கள் மரணம்.

சயாமிய மரண ரயில்வேயில் மலாயாவைச் சேர்ந்த தமிழர்கள் ஒரு லட்சத்திற்கும் மேற்பட்டோர் மடிந்து உள்ளனர் என்று ஆய்வாளர் சந்திரசேகர் பொன் னுசாமி கூறுகிறார். ஜவஹர்லால் நேரு பிரதமராக இருந்த போது இந்தியாவின் காங்கிரஸ் கட்சித் தலைவர்களுக்கு மலாயாவில் காங்கிரஸ் சார்பில் மருத்துவக் குழுவில் இடம் பெற்று இருந்த டாக்டர் சி. சிவராமா சாஸ்த்ரி 1946 ஆம் ஆண்டு அக்டோபர் முதல் தேதி எழுதிய ஒரு கடிதத்தின் வழி இது தெரியவந்துள் ளதாக சந்திரசேகரன் பொன்னுசாமி குறிப்பிடுகிறார். ஜப்பானியர்களால் வலுக்கட்டாயமாக மலாயாவிலிருந்து சயாம் - பர்மா ரயில் இருப்புப்பாதை அமைப்பதற்கு கொண்டு செல்லப்பட்ட தமிழர்கள் நிறைய பேர், தாயகம் திரும்ப முடியாமல், தங்கள் குடும்பங்களை பார்க்காமலேயே பசி பட்டினியால், மலேரியா நோயினால், அடித்து துன்புறுத்தியதால் மரணம் அடைந்துள்ளனர் என்று அவர் குறிப்பிட்டுள்ளார். இன்னும் சிலர் தற்கொலை செய்து கொண்டு இருப்பதாகவும் அவர் கூறுகிறார். ஆசியாவிலிருந்து கிட்டத்தட்ட 2 லட்சம் பேர் சயாம் - பர்மா இருப்புப்பாதை அமைக்கும் திட்டத்திற்கு கொண்டு செல்லப்பட்ட போதிலும் அவர்களின் பெரும் பகுதியினர் தமிழர்களாக இருந்துள்ளனர். தாய்லாந்து, பர்மா, ஜாவா,சீனா, மலாயா ஆகிய நாடுகளை சேர்ந்தவர்களும் இடம் பெற்றுள்ளனர். இரண்டாவது உலகப் போர் முடிவடைந்த பின்னர் சயாம் மரணப்பாதை அமைக்க சென்றவர்களின் நிலை குறித்து யாரும் ஒரு பொருட்டாக கருதாததுதான் இங்கு சோகம் என்கிறார் சந்திரசேகரன். ஆனால், இவர்களை சயாமிலிருந்து மீட்பதற்கு பிரிட்டிஷார் சிறப்பு ரயில் ஒன்றை அனுப்பியதாக குறிப்புகள் காட்டுகின்றன. பலர் மடிந்து விட்ட நிலையில் குலையும் குற்றுயிருமாக இருந்த சிலர், எப்படியோ தப்பி தாயகம் திரும்பியுள்ளனர். தங்கள் உயிரை நீத்தவர்களுக்காக ஒரு ஞாபகார்த்த கல்லறையோ அல்லது ஒரு நினைவுச்சின்னமோ இதுவரை எழுப்பப்படவில்லை. அவர்கள் அங்கீ கரிக்கப்படாமலேயே போனார்கள். தாய்லாந்தில் இன்னமும் பாதுகாக்கப்பட்டு வரும் சயாமிய மரண ரயில்பாதை ஒன்று சுற்றுப்பயணிகளை கவர்வ தற்காக ஏற்படுத்தப்பட்டதாகும். அந்த பயங்கரத்திலிருந்து தப்பியவர்களுக்கு தற்போது 100 வயதுக்கும் மேல் இருக்கும். விரல்விட்டு எண்ணக்கூடிய சிலர் மலேசியாவில் இன்னமும் உயிரோடு இருக்கிறார்கள். சிலாங்கூர் மாநிலத்தில் கோலசிலாங்கூர், ஜெராம் என்ற இடத்தில் எல்லையன் கண்ணையா என்பவர் இன்னமும் உயிரோடு இருக்கிறார். பசி பட்டினியால் அவதியுற்றதாகக் கூறும் அவர், தனது தோட்டத்திற்கு சொந்தமாக திரும்பியதாக குறிப்பிடுகிறார். இதன் தொடர்பில் சயாம் மரண ரயில்வேயில் உயிரிழந்தவர்கள் நினைகூரப்படுவதற்கும் அவர்களின் தியாகங்கள் குறித்த விழிப்புணர்வை ஏற்படுத்தவும் ஞாபகர்த்த நினைவுத்தூண் எழுப்பப்படுவது அவசியமாகிறது என்கிறார் சந்திரசேகரன். இதற்கான முயற்சிகள் கடந்த 1960 மற்றும் 1970 களில் மேற்கொள்ளப்பட்டது. ஆனால், அந்த முயற்சிகள் யாவும் தோல்வி அடைந்தன என்று மரண ரயில்வே தன்னார்வ குழுவின் தலைவருமான சந்திரசேகரன் குறிப்பிடுகிறார்.


திருவாரூர் இடைத்தேர்தலில் திமுகவிற்கு மதிமுக ஆதரவு

திருவாரூர் இடைத் தேர்தலில் திமுக வேட்பாளருக்கு மதிமுக ஆதரவு அளிக்குமென அக்கட்சியின் பொதுச்செயலாளர் வைகோ தெரிவித்துள்ளார். சென்னையில் செய்தியாளர்களுக்கு பேட்டி அளித்த மதிமுக கட்சியின் பொதுச்செயலாளர் வைகோ, 2004-ல் தேர்தலில் வெற்றிபெற்றதைப்போல் 2019 தேர்தலிலும் திமுக கூட்டணி வெற்றிபெறும் என்று தெரிவித்தார்.


லோரி சக்கரத்தில் தலை நசுங்கி நண்பர்கள் மரணம்

(ஆறுமுகம்பெருமாள் )

பண்டார் பாரு சாலாக் திங்கி,

சிப்பாங் பண்டார் பாரு சாலாக் திங்கி - நீலாய் செல்லும் சாலையில் நிகழ்ந்த சாலை விபத்தில் பள்ளி மாணவர்கள் என நம்பப்படும் நண்பர்கள் இருவர் லோரி ஒன்றினால் மோதப்பட்டு நிகழ்விடத்திலேயே மாண்டனர். இச்சம்பவம் குறித்து நேற்று செய்தியாளர்களிடம் விவரித்த சிப்பாங் மாவட்டப் போலீஸ் தலைவர் ஏசிபி அப்துல் அஷிஸ், இச்சம்பவத்தில் 14 மற்றும் 16 வயதுடைய இரு நண்பர்கள் மாண்டதாக கூறினார்.

 மரணமுற்ற இருவரும் பண்டார் பாரு சாலாக் திங்கி நகரிலிருந்து நீலாய் - புக்கிட் ஜங்காங், பண்டார் பாரு சாலாக் செல்லும் பிரதான சாலையில் செல்ல முற்பட்ட போது லோரியொன்றின் இடதுபுற பகுதியில் உரசி மோட்டார் சைக்கிளிலிருந்து கீழே விழுந்த அடுத்தக் கணம்  அவர்களின் தலை மீது  லோரி ஏறியதில்  கடுமையான காயத்திற்கு இலக்காகி மரணமுற்றதாக தெரிவித்தார்.

Read More: Malaysia Nanban News Paper on 9.12.2017


மத்திய அரசின் ஆபரஷேன் அப்பல்லோ...

முதல்வர் ஜெயலலிதா உடல்நிலை பாதிக்கப்பட்டதைத் தொடர்ந்து தொடக்கத்தில் அமைதி காத்தது மோடி தலைமையிலான மத்திய அரசு. ஆனால் எய்ம்ஸ் மருத்துவர்கள் உள்ளிட்ட 27 பேர் டீமை அனுப்பி இப்போது ஜெயலலிதா உடல்நிலை விவகாரத்தை தமது கட்டுப்பாட்டில் வைத்திருக்கிறது மத்திய அரசு. ஜெயலலிதாவின் உடல்நிலை குறித்து தொடக்கத்தில் அப்பல்லோ மருத்துவமனை சம்பிராதய அறிக்கைகளையே வெளியிட்டு வந்தது. ஒருகட்டத்தில் டெல்லியில் இருந்து எய்ம்ஸ் மருத்துவர்கள் வந்திருப்பதாகவும் அந்த அறிக்கை கூறியது. தனியார் மருத்துவமனைக்கு வந்து மத்திய அரசின் கட்டுப்பாட்டில் உள்ள எய்ம்ஸ் மருத்துவர்கள் ஜெயலலிதாவுக்கு சிகிச்சை அளித்தனர் என்ற செய்தியே அந்த அறிக்கை மூலமாகத்தான் அனைவரும் அறிய முடிந்தது. எய்ம்ஸ் மருத்துவர்கள் சிகிச்சையைத் தொடர்ந்து ஜெயலலிதாவின் உடல்நிலை குறித்து சற்று கூடுதல் விவரங்கள் வெளியாகின. இதனைத் தொடர்ந்தே தமிழகத்துக்கு பொறுப்பு முதல்வர் நியமிக்கப்பட வேண்டும் என ஆளுநர் வித்யாசகர் ராவ் மூலம் அழுத்தம் கொடுத்தது மத்திய அரசு. பின்னர் ஓ. பன்னீர்செல்வத்திடம்தான் முதல்வர் ஜெயலலிதா வசம் உள்ள துறைகள் ஒப்படைக்க வேண்டும் என்று நெருக்கடி கொடுத்து சாதித்தது மத்திய அரசு. இது தொடர்பாக மத்திய அரசு வட்டாரங்களில் விசாரித்த போது, ஜெயலலிதா மருத்துவமனையில் அனுமதிக் கப்பட்ட நிலையில் உண்மையான தகவல்கள் கிடைக்கவில்லை. இதையடுத்து எய்ம்ஸ் மருத்துவர்கள், உளவுத்துறை அதிகாரிகள் உட்பட 27 பேர் கொண்ட டீம் அப்பல்லோவுக்கு அனுப்பி வைக்கப்பட்டது. கிட்டத்தட்ட ஆபரேஷன் அப்பல்லோ போலத்தான் இந்த விவகாரத்தில் மத்திய அரசு இயங்கியது. தற்போது இந்த டீம் ஆளுநர் வித்யாசகர் ராவுக்கு தகவல்களை தொடர்ந்து அனுப்பி கொண்டிருக்கிறது. மற்ற மாநிலங் களில் கட்சிகளை சிதைத்து அதிரடி காட்டியபோல் தமிழகத்தில் அவ்வளவு சீக்கிரமாக இறங்கவும் பாஜக விரும்பவில்லை எனவும் கூறப்படுகிறது. மத்திய அரசின் இந்த நெருக்கடிகளை சமாளிக்க்க முடியாமல்தான் அரசியல் கட்சித் தலைவர்களை அப்பல் லோவுக்கு வரவழைத்திருக்கிறது சசிகலா நடராஜன் டீம். திருமாவளவன் உள்ளிட்ட சிலரை வரவழைத்து பேட்டி கொடுக்க வைத்தனர். இதனைத் தொடர்ந்து அரசியல் கட்சித் தலைவர்கள் அடுத்தடுத்து அப்பல் லோவுக்கு படையெடுக்க மத்திய அரசு அனைத்தையும் அமைதியாக பார்த்துக் கொண்டிருக்கிறது 'தற்காலிகமாக'!!


காதலிக்கு உள்ளே திருமணம், வெளியே காதலன் தீக்குளிப்பு! –  சோகம்!

சென்னை பெருங்களத்தூர் பகுதியை சேர்ந்தவர் சந்துரு. இவரும் ஒரக்கடம் பகுதியை சேர்ந்த இளம்பெண்ணும் 7 வருடமாக காதலித்து வந்துள்ளனர். இந்த காதல் பெண்ணின் வீட்டாருக்கு இரண்டு மாதங்களுக்கு முன்பு தெரிந்து காதலுக்கு எதிர்ப்பு தெரிவித்துள்ளனர். அதோடு, பெண்ணின் குடும்பத்தார் மகளுக்கு மாப்பிள்ளை பார்க்கவும் தொடங்கியுள்ளனர்.
திருவண்ணாமலை மாவட்டம், வந்தவாசி அடுத்த ஒரு கிராமத்தை சேர்ந்த உறவுக்கார இளைஞருக்கு திருமணம் செய்து வைக்க இருவீட்டாரும் முடிவு செய்தனர். இந்த திருமணத்தை நிறுத்த சந்துரு எவ்வளவோ முயன்றும் அது தோல்வியில் முடிந்துள்ளது.
ஜூலை 1ந்தேதி பெண் அழைப்பும், ஜூலை 2ந்தேதி திருமணம் என முடிவு செய்து வந்தவாசிக்கு சென்னையில் இருந்து மணப்பெண்ணை உற வுக்காரர்கள், நண்பர்கள் அழைத்துவந்துள்ளனர். இந்த தகவல் காதலன் சந்துருவுக்கும் தெரிந்துள்ளது. ஜூலை 1ந்தேதி தனியார் மண்டபத்தில் நடை பெற்ற ஊர்வலம் மற்றும் வரவேற்பு நிகழ்ச்சி நடைபெற்றுள்ளது.

ஜூலை 2ந்தேதி காலை திருமணம் அன்று விடியற்காலை வந்தவாசி வந்த சந்துரு, தனது காதலிக்கு திருமணம் நடைபெறவிருந்த மண்டபத்துக்கு வெளியே தன் மீது மண்ணெண்ணய் ஊற்றிக்கொண்டு தீ வைத்துக்கொண்டு தன்னையே எரித்துக்கொண்டுள்ளார். அவரின் அலறல் சத்தத்தை கேட்டு மண்டபத்தில் இருந்தவர்கள், அக்கம்பக்கத்தினர் ஓடிவந்து தீயை அணைத்து வந்தவாசி அரசு மருத்துவமனையில் சேர்த்துள்ளனர். அங்கிருந்து மேல் சிகிச்சைக்காக சென்னை கீழ்பாக்கம் மருத்துவமனைக்கு அனுப்பிவைத்துள்ளனர். பெண் வீட்டரும் இந்த விவகாரத்தை கண்டுக்கொள்ளாமல் திரு மணத்தை முடித்துக்கொண்டு கிளம்பிசென்றுள்ளனர்.
சென்னையில் சிகிச்சைக்காக அனுமதிக்கப்பட்ட சந்துரு ஜூலை 9ந்தேதி இறந்துள்ளார். இறந்தவரின் உடலை போஸ்ட்மார்டம் செய்யவும், தற்கொலை என்பதால் வழக்குபதிவு செய்து எப்.ஐ.ஆர் கொண்டு வந்தால் தான் உடலை தருவோம் என மருத்துவமனையில் கூறியதால் வந்தவாசி வந்த சந்துருவின் தந்தை ஆறுமுகம் இதுக்குறித்து புகார் தந்தபின்பே இப்படியொரு சம்பவம் தங்களது பகுதியில் நடந்துள்ளதை கேட்டு அதிர்ந்து எப்.ஐ.ஆர் பதிவு செய்து விசாரணை நடத்திவருகின்றனர் போலீஸார்.


தேர்வுகளின்போது என்ன சாப்பிடலாம்? சூப்பர் ஹெல்த் டிப்ஸ்!

மீன், முட்டை, கம்பு, கேழ்வரகு போன்ற உணவுகளையும், கண் பார்வையை ஊக்குவிக்கும் கேரட், வைட்டமின் ஏ நிறைந்த உணவுகளை அதிகம் சாப்பிடலாம். தினமும் உடற்பயிற்சி செய்வது, ரத்த ஓட்டத்தை அதிகரித்து மூளையைச் சுறுசுறுப்பாக வைக்கும்’’ என்று சொன்னவர் தேர்விற்கு 15 நாட்களுக்கு முன் உணவில் மிகவும் கவனமாக இருக்க வேண்டும் என்று அக்கறையாக ஹெல்த் டிப்ஸ்களைக் கூறுகிறார். நான்கு மாதம் நாம் சாப்பிடும் உணவுகளை விட தேர்வுக்கு 15 நாட்களுக்கு முன் சாப்பிடும் உணவுகள்தான் மிகவும் முக்கியமானவை.


வரலாற்று சிறப்புமிக்க இபிஎப் கட்டடத்தில் தீ

பெட்டாலிங் ஜெயா,

பெட்டாலிங் ஜெயா, ஜாலான் காசிங்கில்  ஒரு காலத்தில் தொழிலாளர் சேமநிதிவாரியத்தின் (இபிஎப்) தலைமை யகமாக விளங்கிய  இபிஎப் கட்டடத்தில் நேற்று செவ்வாய்க்கிழமை தீ பிடித்தது. நாலா புறமும் மின்னல் வேகத்தில் தீ சூழ்ந்த வேளையில் தீயை கட்டுப்படுத்த சுமார் 70க்கும் மேற்பட்ட தீய ணைப்பு வீரர்கள் பலமணி நேரம்  போராடினர். இந்த பயங்கர தீ விபத்தில் 6 மாடி கொண்ட அந்த கட்டடம் 40 விழுக்காடு முற்றாக அழிந்தது. உயிருடற்சேதம் எதுவும் இதுவரை அறிவிக்கப்படவில்லை என்றும் தீ கட்டுப்பாட்டிற்குள் கொண்டு வரப்பட்டு விட்டதாகவும் தீயணைப்பு மீட்புப் பணி இலாகா கூறிற்று.

Read More: Malaysia Nanban Tamil Daily on 14.2.2018


என் பாவடையின் உயரம் குறைவாம்!

பாவாடையின் உயரம் குறைவாக இருப்பதாகக் கூறி நாடாளுமன்ற வளாகத்தில் தன்னை பாதுகாப்பு அதிகாரிகள் வழிமறித்தது வியப்பாக இருந்தது என ''WAO'' எனப்படும் பெண்களுக்கான சமூக இயக் கத்தின் துணைப் பொருளாளரும் வழக்கறிஞருமான மீரா சமந்தர் தெரிவித்தார். நாடாளுமன்றத்தில் ஈப்போ பாராட் உறுப்பினர் குலசேகரனை யும் எம்.இந்திரா காந்தியையும் சந்திக்க இதர அரசு சாரா இயக்கங்களைச் சேர்ந்த உறுப்பி னர்களோடு தாமும் சென்ற போது இச்சம்பவம் நிகழ்ந்தது என அவர் குறிப்பிட்டார். திருமணம்-விவாகரத்து சட்ட மறு சீரமைப்பு மசோதா மீதான விவாதம், அடுத்த நாடாளு மன்றக் கூட்டத் தொடருக்கு ஒத்திவைக்கப்பட்ட நிலையில் தாங்கள் குலசேகரனைச் சந்திக் கச் சென்றதாக மீரா சொன்னார். ஒரு வழக்கறிஞரான எனக்கு நாகரிகமாக உடை அணியும் முறை எப்படி என்று தெரி யும். இதுவரை நீதிமன்றத்தில் கூட அணியும் உடையை காரணம் காட்டி என்னை யாரும் தடுத்து நிறுத்தியதில்லை. அதிலும் நான் அணிந்து சென்ற பாவாடையின் நீளம் குறைவு எனக் கூறி என்னை வளாகத்திலே தடுத்து நிறுத்தினர். நான் ஒன்றும் கவர்ச்சிகரமாக ‘மினி-ஸ்கர்ட்’ அணிந்து செல்ல வில்லை என மீரா விவரித்தார். நாடாளுமன்ற பாதுகாப்பு அதிகாரிகள் பெண்களின் உடையின் உயரத்தை விட பிறருக்கு ஆபத்து விளைவிக்கும் பொருட்களை உள்ளே எடுத்து செல்பவர்கள் மீதும் அனுமதி இல்லாமல் இப்பகுதிகளில் நுழைபவர்கள் மீதும் கவனம் செலுத்த வேண்டும் என்றார். நாடாளுமன்ற நுழைவாசலில், வருகையாளர் அனுமதி அட்டை கோரிய என்னை, பாதுகாவலர் கள் காரை விட்டு இறங்கச் சொல்லி பாவாடையின் உயரம் குறித்து பரிசோதித்த பின்னர் தான் உள்ளே செல்ல அனுமதித்தனர். இதுபோல் பெண்களின் உடைகளை, அதுவும் நாடாளுமன்றத்தில் பரி சோதிப்பது மிக அநாகரிகமான செயல் என்றும் அவர் குறிப்பிட்டார்.


மாநில அரசிடம் இருந்து நயவஞ்சகமாகத் திருடும் மத்திய அரசு! வைகோ சாடல்

"தமிழகத்திலுள்ள மணல் குவாரிகளை 6 மாதத்துக்குள் மூடக்கோரி, உயர் நீதிமன்ற மதுரை கிளை அளித்துள்ள தீர்ப்பு வரவேற்கத்தக்கது" என தூத்துக்குடியில் ம.தி.மு.க பொதுச்செயலாளர் வைகோ தெரிவித்துள்ளார்.

கடந்த 2009-ம் ஆண்டு பிப்ரவரி 28-ம் தேதி, தூத்துக்குடியில் என்.டி.பி.எல் அனல்மின் நிலைய அடிக்கல் நாட்டுவிழாவுக்கு வந்த அப்போதைய வெளியுறவுத்துறை அமைச்சர் பிரணாப் முகர்ஜிக்கு எதிராகக் கறுப்புக்கொடி காட்டி, ஆர்ப்பாட்டத்தில் ஈடுப்பட்டார். இது தொடர்பாகக் கைதுசெய்யப்பட்ட வழக்கு, 8 ஆண்டுகளுக்குப் பிறகு இன்று தூத்துக்குடி மாவட்ட நீதிமன்றத்தில் விசாரணைக்கு வந்தது. வைகோ உள்ளிட்ட 159 பேரும் ஜே.எம்-2 நீதிமன்றத்தில் நீதிபதி கதிரவன் முன்பு ஆஜர் ஆயினர். இவ்வழக்கை விசாரித்த நீதிபதி, வரும் ஜனவரி 4-ம் தேதிக்கு ஒத்திவைத்தார்.

பின், செய்தியாளர்களிடம் பேசிய வைகோ, "தமிழகத்திலுள்ள மணல் குவாரிகளை 6 மாதத்துக்குள் மூட வேண்டும் என  உயர் நீதிமன்ற மதுரை கிளையின் உத்தரவு வரவேற்கத் தக்கது. தமிழகம் முழுவதும் ஆற்று மணலில் பெரும் கொள்ளை நடைபெற்றுவந்த நிலையில், நிலத்தடி நீர் அதள பாதாளத்துக்கே சென்றுவிட்டது. பல இடங்களில் நிலத்தடி நீர் பொய்க்கும் நிலை ஏற்பட்டுள்ளது. தமிழகத்தின் எதிர்காலம் கருதி, பலத்த யோசனைக்குப் பிறகு இத்தீர்ப்பு வந்துள்ளது. ஒரு யூனிட் மணலை ரூ.550 ரூபாய்க்கு வாங்கி, பலருக்கும் கமிஷன் சேர்த்து ரூ.40 ஆயிரம் ரூபாய்க்கு விற்கப்படுகிறது.

இந்தத் தீர்ப்பை எதிர்த்து அரசாங்கம் மேல்முறையிடு செய்தால், அது மக்களுக்கு வெந்த புண்ணில் வேல் பாய்ச்சுவது போலாகும். மணல் எடுக்கக்கூடாது என்ற  நீதிமன்ற உத்தரவை முழு மனதோடு அனைத்து தரப்பு மக்களும் வரவேற்கிறார்கள்.

ஆர்.கே.நகரில் ம.தி.மு.க போட்டியிடுவதுகுறித்து, வரும் டிசம்பர் 3-ம் தேதி  தாயகத்தில் கூடி முடிவெடுக்கப்படும். மத்திய அரசு, மாநில அரசிடமிருந்து நயவஞ்சகமாகத் திருடும் போக்கில் ஈடுபட்டுள்ளது. நியூட்ரினோ திட்டத்தில், நீதிமன்றத்தில்  நான் தடை வாங்கிய நிலையில், இத்திட்டத்தை அமல்ப டுத்தத் தடை இல்லாச் சான்று வழங்க வேண்டும் என மாநில அரசிடம் மத்திய அரசு கேட்டுள்ளது.  தமிழக அரசின் செயல்பாடு மக்களைக் காக்கும் வகை யில் இல்லை. இத்திட்டத்துக்கு மாநில அரசு தடையில்லாச் சான்று வழங்கிடக் கூடாது. ஜெயலலிதா இருக்கும்போது, அவர்  எதிர்த்த திட்டங்கள் அனைத்தையும் தற்போதைய மாநில அரசு ஆதரிக்கிறது. ஆர்.கே.நகர் தேர்தலில் பணப்பட்டுவாடா நடக்காமல் பார்த்துக்கொள்வது தேர்தல் ஆணையத்தின் கடமை" என்றார்.


கோலாலம்பூர்,

சமூக வலைத்தளங்களில் பொய் பிரச்சாரங்களில் ஈடுபட்டு வரும் ஜசெக கவுன்சிலர்களுக்கு எதிராக மஇகா உதவித் தலைவர் டத்தோ டி. மோகன் நேற்று போலீசில் புகார் செய்தார்.

உங்களில் யார் கோடீஸ்வரராக வேண்டும், அதற்கு மஇகா தேசியத் தலைவர் டத்தோஸ்ரீ சுப்பிரமணியத்தை தொடர்பு கொள்ளுங்கள்  என அவ்விரு கவுன்சிலர்களும் தங்களின் முக நூலில் பல பதிவேற்றங்களை செய்துள்ளனர்.

அதே வேளையில் 2010ஆம் ஆண்டு முதல் மனிதவள அமைச்சு, சுகாதார அமைச்சு ஆகியவற்றில் இருந்து கோடிக் கணக்கான குத்தகை பெற்ற நிறு வனங்கள் எது என்றும் கேள்வி எழுப்பப்பட்டு அதற்கு விடைகளும் வழங்கப்பட்டுள்ளன. அவ்விடையில் ஒன்றான எனக்கு சொந்தமான நிறுவனத் தின் பெயரும் குறிப்பிடப் பட்டுள்ளது. ஆக மொத்தத்தில் மஇகா தலைவர்களை இழிவுப் படுத்தும் வகையில் அவ்விருவரின் பதிவேற்றங்களும் உள்ளன.

Read More: Malaysia Nanban News Paer on 26.10.2017


மலாயா பல்கலைக் கழகம்: உணவு உரிமை கூட பறிக்கப்படுகிறதா?

கோலாலம்பூர், மார்ச் 23-

நாடு தழுவிய நிலையில் இருக்கும் அரசாங்க உயர் கல்வி நிலையங்களில் (Pusat Pengajian Tinggi Kerajaan) பயிலும்  இந்திய மாணவர்களின் உணவு பிரச்சினைக்கு நிரந்தரமான தீர்வினைக் காணாமல் இந்திய உணவகத்தினை நடத்துவதற்கு முழுமையாக கதவடைத்திருக்கும் சம்பவம் மலாயா பல்க லைக்கழகத்தில் நடந்துள்ளதா என இந்திய பல்கலைக்கழக மாணவர்களின் கேள்விக்கு நண்பன் குழு விடை காண விரும்புகின்றது.

Read More: Malaysia Nanban Tamil Daily on 23.3.2018


சூப்பர் சிங்கர் பாடல் போட்டி. முதல் சுற்றில் வென்றார் மலேசிய அஞ்சலி

கோலாலம்பூர்,

தமிழ்நாட்டில் விஜய் டிவி நடத்தும் சூப்பர் சிங்கர் பாடல் போட்டியில் தமிழ்நாட்டின் பல இளம் பாடகர்களின் திறமைகளைக் கண்டு நாம் மெய்மறந்தி ருக்கும் வேளையில், மலேசியர்களும் அதில் முத்திரை பதிக்க முடியும். அதற்கேற்ற வாறு தற்போது அஞ்சலி கதிரவன் மலேசியாவைப் பிரதிநிதித்துச் சென்றுள்ளதோடு  முதல் சுற்றிலும் தேர்வாகி புதிய அத்தியாயத்தைத் தொடங்கி உள்ளார்.

உலக தமிழர் களிடையே மிகவும் பிரபலமடைந்துள்ள இந்தச் சூப்பர் சிங்கர் பாடல் திறன் போட்டியில் மலேசியாவைப் பிரதிநிதித்து போட்டியாளர்கள் பங்கேற்பது இதுவே முதல் முறையாகும். அந்தப் பெருமையை தெலுக் பங்லீமா காராங்கைச் சேர்ந்த அஞ்சலி பதிவு செய்துள்ளார். இவர் நம் நாட்டின் புகழ்பெற்ற பாடகர் கே.எஸ் கதிரவனின் மகள் என்பதும் மலேசிய தமிழ்நெறி கழகத்தின் மாணவி என்பதும் குறிப்பிடத்தக்கது.

Read More: Malaysia nanban Tamil News Paper on 11.12.2017


இந்து மதத்தைப் பற்றி விமர்சனம் செய்வோர் மீது கடுமையான நடவடிக்கை அவசியம்.

(ஆர்.குணா) பிரிக்பீல்ட்ஸ், மலேசிய மக்களிடையே அமைதியினை சீர்குலைக்கும் வகையில் இந்து மதத்தை பற்றி கருத்துரைக்கும் அல்லது எழுத்துப் படிவங்களை வெளியிடும் இந்து சமயத்தை சாராத நபர்கள் மீது அரசாங்கம் தக்க நடவடிக்கை எடுக்க வேண்டும் என்ற தீர்மானத்தை நிறைவேற்றியுள்ளது.நேற்று இங்குள்ள ஸ்காட் ரோடு கலா மண்டபத்தில் மலேசிய இந்து சங்கத்தின் 40ஆம் ஆண்டு பொதுக் கூட்டம் நடைபெற்றது. இந்து மக்கள் அனைவரும் ஹூடுட் சட்டத்தை அமல்படுத்துவதை எதிர்க்கின்றனர் என்று மற்றொரு தீர்மானம் வலியுறுத்தியது.திருமணம் மற்றும் விவாகரத்து சட்ட சீர்திருத்தத்தை அரசாங்கம் உடனடியாக அமல் படுத்தப்பட வேண்டும். காலையில் நடைபெற்ற ஆண் டுக் கூட்டத்தில் ஏறத்தாழ 500 அங்கத்தினர்கள் கலந்து கொண் டனர். ஆலயம் சமுதாயத்தின் மையமாக மாற வேண்டும் என்ற செடிக்கின் உன்னத நோக் கத்திற்கு மலேசிய இந்து சங்கம் உறு துணையாக இருக்கிறது.செடிக் சம்பந்தப்பட்ட நிர்வாகக் குழுக்கள் இரண்டில் மலே சிய இந்து சங்கத்தின் தலைவர் ஸ்ரீ காசி டத்தோ ஆர்.எஸ்.மோகன் ஷான் கண்காணிப்பாளராக இடம்பெற் றுள்ளார். ஆண்டுப் பொதுக்கூட்டத்தில் 9 பேருக்கு சிறப்பு செய்யப்பட் டது. டான்ஸ்ரீ மணி ஜெகதீசன் போன்ற வர்களுக்கு சிறப்பு செய்யப்பட்டது. அறுவருக்கு சங்க பூஷணம் விரு தும் இருவருக்கு சங்கரத்னா விருதும் வழங்கப்பட்டு சிறப்பிக்கப்பட்டது. மலேசிய இந்து சங்கத்தின் தாப்பாவில் உள்ள ஸ்ரீ ஜெகநாதர் சிவாலய ஆசிரமத்தின் திட்டத்திற்கு ஆதரவு தெரிவிக்கும்படி பக்தர்கள் கேட்டுக் கொள் ளப்படுகின்றனர். ஆசிரமத்தின் நிலம் மொத்தம் 4200 சதுர அடி நிலமாக பிரிக்கப்பட்டுள்ளது. ஒரு சதுர அடி நிலத்தை வெ.330 காணிக் கையாக செலுத்தி தங்களின் ஆதரவினை வழங்கலாம்.வட்டார பேரவையும் மாநில பேரவையும் தங்களின் நடவடிக்கையினை முடுக்கிவிட வேண்டும் என்று சங்கத் தலை வர் கேட்டுக் கொண்டார். 2015ஆம் ஆண்டு முதல் இன்றுவரை தங்களின் சங்கத்திற்கு எந்தவித நிதியும் கிடைக்கவில்லை என டத்தோ ஆர்.எஸ்.மோகன் ஷான் வருத்தம் தெரி வித்தார். எந்தப் படகும் தண்ணீர் அதனை சுற்றி இருக்கும் போது மூழ்குவது இல்லை. ஆனால் தண்ணீர் படகின் உள்ளே வந்தால் மட்டுமே மூழ்கு கின்றது. அதை போன்று வெளியில் உள்ள வர்கள் எறியும் சேற்றால் மலேசிய இந்து சங்கம் மூழ்கி விடாது என்று இவர் சுட்டிக் காட்டினார்.


கலவரத்தை தூண்டியதாக திருமுருகன் காந்தி மீது போலீசார் வழக்குப்பதிவு

சென்னை,

மே 17 இயக்கத்தின் ஒருங்கிணைப்பாளரான திருமுருகன் காந்தி உட்பட 4 பேர் மீது சென்னை நுங்கம்பாக்கம் போலீசார் வழக்குப்பதிவு செதுள்ளனர்.

சென்னையைச் சேர்ந்த திருமுருகன் காந்தி, மே 17 இயக்கம் எனும் சமூக அமைப்பினை துவக்கினார். இந்த இயக்கத்தினை  தமிழீழ மக்களுக்கு ஆதரவாக தமிழகத்தில் உருவாக்கினார்.  இது தமிழீழ இனப்படுகொலை நாளான 2009, மே மாதம் 17ஆம்  தேதியை குறியீடாக வைத்து தமிழர் உரிமைகளைச் சார்ந்து இயங்கும் சமூக அமைப்பாகும். இந்த அமைப்பின் தலைவரும், ஒருங்கிணைப்பாளருமான திருமுருகன் காந்தி கடந்த பிப்ரவரி மாதம் 27ம் தேதி சென்னையில் உள்ள வள்ளுவர் கோட்டத்தில், அவரது ஆதரவாளர்களுடன் ஆர்ப்பாட்டம் நடத்தினார்.

இதில் உரையாற்றிய திருமுருகன் மற்றும் அவரது ஆதரவாளர்கள் தவறான செதிகளை பரப்பியதாகவும், பொது மக்களிடையே கலவரத்தை தூண்டும் வகையில் பேசியதாகவும் நுங்கம்பாக்கம் போலீசார் வழக்குப்பதிவு செதுள்ளனர். மே 17 இயக்கத்தின் இதர ஆதரவாளர்கள் பெரியசாமி, அருள் முருகன், டைசன் ஆகியோரின் மீதும் போலீசார் வழக்குப்பதிவு செதிருப்பது குறிப்பிடத்தக்கது.


இசை நடனம் மூலம் திருக்குறள் பயிற்சி

ஒரு பாடமாக மட்டுமே திருக்குறளை நடத்திவிட்டு கடந்து சென்றுவிடுகிறார்கள் ஆசிரியர்கள். மாணவர்களின் மனதில் பதியும் வகையில் எளிமையாகவும், ஈர்க்கும் வகையிலும் திருக்குறளைக் கற்றுக்கொடுக்க ஆசிரியர்களுக்குப் பயிற்சியுமில்லை. பக்குவமுமில்லை. ‘தேர்வில் எழுதினோமா, மதிப்பெண் எடுத்தோமா’ என்ற அளவில்தான் மாணவர்கள் திருக்குறளை மதிக்கிறார்கள். இச்சூழலில், கரூர் மாவட்டம், கடவூரில் வசிக்கும் ஓய்வு பெற்ற தலைமையாசிரியர் சுந்தர மகாலிங்கம், திருக்குறளை இசையாகவும், நாடகமாகவும் வடிவம் மாற்றி, தமிழகமெங்கும் பயணித்து மாணவர்களுக்குப் போதித்து வருகிறார். ‘வாழ்க்கைக்கான அத்தனை நன்னெறிகளையும் ஈரடிகளில் உள்ளடக்கிய திருக்குறளை, பள்ளிகளில் தனிப் பாடமாகவே வைக்க வேண்டும்’ என்று உயர்நீதிமன்றம் உத்தரவிட்டுள்ள நிலையில் சுந்தர மகாலிங்கத்தின் பணி மிகவும் முக்கியத்துவம் பெற்றுள்ளது. கரூர் அரசுத் தொடக்கப்பள்ளி மாணவர்கள் மத்தியில் திருக்குறள் போதிக்கக் கிளம்பிய வருடன் நாமும் கிளம்பினோம். காலில் சலங்கை, கண்கவர் உடை, அழகு அணிகலன்கள் என அரிதாரம் பூசி களத்தில் இறங்கிய சுந்தர மகாலிங்கத்தை மாணவர்கள் உற்சாகக் குரல் எழுப்பி வரவேற்றார்கள். ‘திருக்குறளை யாரும் மனப்பாடம் செய்யக்கூடாது. அப்படிச் செய்தால் சீக்கிரம் மறந்துடுவீங்க. திருக்குறள் வெறும் செய்யுள் மட்டுமில்லை. அதுக்குள்ள வாழ்க்கைக்குத் தேவையான அத்தனை வழிமுறைகளும் இருக்கு... இப்போ திருக்குறள்ல சில விளையாட்டுகளை விளையாடப் போறோம்..’ என்றவுடன் மாணவர்கள் மேலும் உற்சாகமானார்கள்.


தேசிய பாதுகாப்பு மன்ற சட்டமும் (என்எஸ்சி), அடிப்படை மனித உரிமைகளை மீறக் கூடிய சட்டம்தான்!

நாட்டில் மனித உரிமை விவகாரங்களில் சாத்தியமான அளவு சிறுசிறு மாற்றங்கள் கொண்டு வரப்பட்டுள்ளன என்ற போதிலும் சீர்திருத்தங்கள் கொண்டு வருவதற்கு இன்னும் வாய்ப்பு இருப்பதாக மலேசிய அனைத்துலக பொது மன்னிப்பு வாரியம் கூறிற்று. உதாரணத்திற்கு மரண தண்டனை விவகாரத்தை எடுத்துக் கொண்டால், இங்கு காணப்படும் மனித உரிமை பிரச்சினைகள் தொடர்பாக அண்மைய காலத்தில் அதிகமான பொது விவாதங்கள் நடந்துள்ளன என்று கூறிய ஏஐ நிர்வாக இயக்குநர் கே.ஷாமினி தர்ஷிணி, இந்த விவாதங்கள் பொது மக்களை ஈர்த்திருப்பதை சுட்டிக் காட்டினார். ஏஐயின் 2016/2017 ஆம் ஆண்டு அனைத்துலக அறிக் கையை வெளியிட்டபோது அவர் இதை தெரிவித்தார். இந்த 480 பக்க அறிக்கையில் ஆறு முக்கிய அம்சங்கள் வலியுறுத்தப்பட்டுள்ளன. மரண தண்டனை போலீஸ் மற்றும் பாதுகாப்புப் படை, கருத்து சுதந்திரம், ஒன்று கூடுவதற்கான சுதந்திரம், தன்னிச்சையான கைது நடவடிக்கை, அகதிகள் பிரச்சினை ஆகியவையே அவை. தடுப்புக் காவல் மரணத்தைப் பற்றி அந்த அறிக்கையில் சுட்டிக் காட்டப்பட்டது. குறிப்பாக 2013ஆம் ஆண்டு போலீஸ் காவலில் மரணமடைந்த என்.தர்மேந்திரனின் விவகாரம் மேற்கோள் காட்டப்பட்டது. கடந்தாண்டு ஆகஸ்ட் மாதம் அமலுக்கு கொண்டு வரப்பட்ட தேசிய பாதுகாப்பு மன்ற சட்டம் (என்எஸ்சி), அடிப்படை மனித உரிமைகளை மீறக் கூடிய சட்டங்களில் மேலும் ஒன்று என்று ஷாமினி கூறினார். கருத்து சுதந்திரத்தைப் பற்றி குறிப்பிட்ட அவர், தேச நிந்தனைச் சட்டம், கொலை தொடர்பு பல்லூடக சட்டம் போன்றவற்றை சாடினார். அரசாங்கத்தைக் குறைக் கூறுவோரை அடக்க மட்டுமின்றி அவர்களை மிரட்டவும், கைது செய்யவும், தொந்தரவு செய்யவும் இந்தச் சட்டங்கள் அடிக்கடி பயன்படுத்தப்படுவதாக ஷாமினி குறிப்பிட் டார்.


விடுதலை சிறுத்தைகள் கட்சி இந்த ஆண்டு பொங்கல் பண்டிகையை கொண்டாடாது.

சென்னை, ஜன.11- விடுதலை சிறுத்தைகள் கட்சித் தலைவர் திருமாவளவன் இந்த ஆண்டு பொங்கல் பண்டிகையை கொண்டாடாது என அக்கட்சியின் தலைவர் திருமாவளவன் தெரிவித்துள்ளார். விவசாயிகள் உயிரிழப்பையொட்டி இந்த முடிவை எடுத்திருப்பதாக அவர் கூறியுள்ளார். பருவமழைகள் பொத்துப்போனதால் தமிழகத்தில் கடும் வறட்சி நிலவி வருகிறது. இதனால் விவசாயம் கடுமையாக பாதிக்கப்பட்டுள்ளது. கடன்வாங்கி சாகுபடி செத விவசாயிகள் தண்ணீர் இல்லாமல் பயிர்கள் காந்ததால் தற்கொலை செத வருகின்றனர். எந்த ஆண்டும் இல்லாத அளவுக்கு இந்த ஆண்டு தமிழகத்தில் தற்கொலை செது கொண்ட விவசாயிகளின் எண்ணிக்கை 100ஐ தாண்டியுள்ளது. விவசாயிகள் உயிரிழப்பை தடுக்க அரசும் இதுவரை எந்த நடவடிக்கையும் எடுக்கவில்லை. இதனால் விவசாயிகள் சோகத்தில் ஆழ்ந்துள்ளனர். இந்நிலையில் விவசாயிகள் உயிரிழப்பையொட்டி விடுதலை சிறுத்தைகள் கட்சி இந்த ஆண்டு பொங்கல் பண்டிகையை கொண்டாடுவதில்லை என முடிவு எடுத்திருப்பதாக அக்கட்சியின் தலைவர் திருமாவளவன் தெரிவித்துள்ளார்.


மலேசிய குடும்பத்தின் 100ஆவது  விழாவில் எஸ்.ஓ.பி. அவசியமாகும்!

புத்ரா ஜெயா, டிச. 10-

வரும் சில நாட்களில் நடைபெறும் மலேசிய குடும்பத்தின் 100ஆவது விழாவில் கலந்து கொள்ளவிருக்கும் பொதுமக்கள் அவசியம் அரசாங்கத்தின் எஸ்.ஓ.பி. எனப்படும் நிர்ணயிக்கப்பட்ட நிர்வாக நடைமுறைகளை கடைப்பிடிக்க வேண்டும் என தேசிய பாதுகாப்பு மன்றத்தின் (பாதுகாப்பு) துணைத் தலைமை இயக்குநர் டத்தோ ரோட்ஷி முகமட் சாஆட் கேட்டுக் கொண்டார்.

தேசிய மீட்சி திட்டத்தின் நான்காவது கட்டத்தில் நுழைந்துள்ள மாநிலத்தில் அந்த 4 நாள் நிகழ்ச்சி நடத்தப்பட்டாலும்கூட, நாட்டில் கோவிட் - 19 தொற்றுப் பரவலைக் கட்டுப்படுத்த இந்த நடைமுறைகள் மிகவும் அவசியம் என்பதை யாரும் மறந்துவிடக் கூடாது என்றார்.

நாட்டில் இப்போது ஒமிக்ரோன் எனும் புதிய தொற்று கவலையளிக்கும் வகையில் பரவி வருவதால், நாட்டில் மீண்டும் மற்றொரு புதிய தொற்று உருவாவதற்கு யாரும் காரணமாகி விடக் கூடாது என தேசிய பாதுகாப்பு மன்றம் நினைவுறுத்த விரும்புவதாகவும் அவர் சொன்னார்.

நேற்று தேசிய பாதுகாப்பு மன்றத்தின் தலைமையகத்தில் நடைபெற்ற செய்தியாளர் கூட்டத்தில் அவர் இவ்வாறு கேட்டுக் கொண்டார். இதற்காக மிகவும் கடுமையான முறையில் எஸ்.ஓ.பி. விதிமுறைகள் கொண்டுவரப்பட்டுள்ளதாகவும் அவர் தெரிவித்தார். இதில் என்ன முக்கியம் என்றால், அந்நிகழ்ச்சிக்கு வரும் அனைத்து தரப்பினரும் பொறுப்பான முறையில் அதன் விதிமுறைகளை அவசியம் கடைப்பிடிக்க வேண்டும். விதிமுறைகளை மீறுவோருக்கு எதிராக கடுமையான நடவடிக்கை எடுக்கப்படும் எனவும் அவர் எச்சரித்தார்.

அவற்றில் அவசியம் சுவாசக் கவசம் அணிந்திருப்பது, நுழைவாயில் அமைக்கப்பட்டுள்ள முகப்பில் சுகாதாரப் பரிசோதனையை மேற்கொள்வது, அடிக்கடி கைகழுவும் திரவத்தை பயன்படுத்துவது, ஒரு மீட்டர் சமூக இடைவெளியைக் கடைப்பிடிப்பது ஆகியவையும் அடங்கும் என்றார். அந்த விழாவில் ஒரு நேரத்தில் குறிப்பிட்ட எண்ணிக்கையிலான மக்கள் மட்டுமே கலந்து கொள்ள அனுமதிக்கப்படுவர் என்ற அவர், 13 வயதுக்கும் மேற்பட்ட பதின்ம வயதினர் அங்கு செல்ல விரும்பினால், தேவையான தடுப்பூசிகளைப் போட்டுக் கொள்ள வேண்டும் என்றார்.

12 வயதுக்கும் குறைவான சிறுவர்கள் தடுப்பூசி எதனையும் போட்டுக் கொள்ள தேவையில்லை. ஆனால், அவர்களுடன் செல்லும் பெற்றோருக்கு அவசியம் தடுப்பூசி போட்டுக் கொள்ள வேண்டும் என்றும் அவர் கூறினார். அவர்களை மருத்துவ அதிகாரிகள் அணுக்கமாகக் கண்காணிப்பார்கள் என்ற அவர், தீயணைப்பு - மீட்புப் படையினர் நள்ளிரவில் அங்கு கிருமி நாசினிகளையும் தெளிப்பார்கள் என்றார்.

ஆபத்து அவசர வேலைகளுக்காக மருத்துவருடன் அங்கு தனி அறை ஒன்றும் அமைக்கப்பட்டுள்ளதாகவும் அவர் சொன்னார். எஸ்.ஓ.பி. விதிமுறைகள் குறித்து அங்கு அடிக்கடி அறிவிப்புகள் செய்யப்படும் என்ற அவர், அங்கு பணிபுரியும் அதிகாரிகளுக்கு மட்டுமே உணவு பொட்டலங்கள் வழங்கப்படும் எனவும் அவர் விவரித்தார்.


சுங்கை சிப்புட் நில விவகாரம் எனக்குத் தெரியாது!

சுங்கை சிப்புட் டோவன் பி தோட்ட 101 ஏக்கர் நில விவகாரம் குறித்து பத்திரிகையில் செய்தி வந்த பிறகு தான் தெரிந்து கொண்டேன் என்று சுங்கை சிப்புட் நாடாளுமன்ற உறுப்பினர் டாக்டர் ஜெயக்குமார் நேற்று அவரது சேவை மையத்தில் நடைபெற்ற செய்தியாளர்கள் கூட்டத்தில் தெரிவித்தார். மேலும் இந்த நிலம் குறித்து டோவன் பி தோட்ட மக்களுக்கும் தெரியவில்லை. 2005 ஆம் ஆண்டு தேசிய நில நிதிக் கூட்டுறவு சங்கம் தனது நிலத்தை டத்தோ ஸ்ரீ சாமிவேலுக்கு அடிமட்ட விலையில் விற்பனை செய்த காலகட்டத்தில் தான் நாடாளுமன்ற உறுப்பினராக இல்லை என்றும் அவர் விளக்கினார். மேலும், டத்தோஸ்ரீ சாமிவேலு மூன்றாம் தரப்பினருக்கு அந்த நிலத்தை விற்றுள்ள விவரமும் எனக்குத் தெரியாது. ஏனெனில் வாங்குபவரும் விற்பவரும் நாடாளுமன்ற உறுப்பினரிடம் சொல்லி விட்டு செய்ய வேண் டும் என்பது கட்டாயமில்லை. இங்கு வீடற்ற நிலையில் உள்ள 130 குடும்பங்களுக்கு மலிவு வீடுகள் கேட்டு கடந்த அக்டோபர் மாதம் பேரா மாநில அரசு செயலகத்தில் மனுக்கள் வழங்கியுள்ளோம். கூட்டுறவு சங்கத்தின் நிலவிவகாரம் முன்பே தெரிந் திருந்தால் சம்பந்தப்பட்ட தரப்பினரும் பேச்சுவார்த்தை நடத்தி நிலம் பெறுவதற்கு முயற்சியில் இறங்கி இருப் பேன் என்று டாக்டர் ஜெயக்குமார் கூறினார். மலேசிய நண்பனின் செய்தி உண்மையாக இருக்கும் பட்சத்தில் குறைந்த விலையில் நிலம் ஏன் விற்கப்பட்டது? என்ன நோக்கத்திற்காக விற்கப்பட்டது? விற்கும் போது வேறு ஏதாவது விதிமுறைகள் வகுக்கப்பட்டனவா? என்பதை கூட்டுறவுக் கழக நிர்வாகம் தனது உறுப்பினர்களுக்கு விளக்கம் தர வேண்டிய கடப்பாட்டில் உள்ளது. 101 ஏக்கர் நிலத்தில் சுமார் 1200 மலிவு வீடுகள் கட்டலாம். இங்குள்ள வசதி குறைந்த மக்களுக்கு அது பெரும் நன்மையை வழங்கி இருக்கும் என்றும் டாக்டர் ஜெயக்குமார் கூறினார். மேலும் இந்த நில விவகாரத்தில் மலேசிய நண்பன் ஏன் இணைத்து பேசுகிறது என்றும் தெரியவில்லை. தவிர மலேசிய நண்பன் என்னுடன் தொடர்பு கொண்ட போது நானும் கைத்தொலைபேசியை வீட்டில் வைத்து விட்டு வந்து விட்டதாக எனது மனைவி கூறியதால் செய்தியும் எனக்கு வியப்பைத் தருகிறது. நான் எங்கு சென்றாலும் கைத்தொலைபேசியை உடன் எடுத்துச் செல்லத் தவறியதில்லை என்றும் டாக்டர் ஜெயகுமார் தெரிவித்தார். இந்த நில விவகாரம் ஒரு பொய்யான தகவல் என்றால் டத்தோ ஸ்ரீ சாமிவேலு மலேசிய நண்பன்" மன்னிப்புக் கேட்ட வேண்டும் என்று வலியுறுத்த வேண்டும். தவறினால் சட்ட நடவடிக்கை எடுக்க வேண்டும். அதே நேரத் தில் தேசிய நில நிதிக் கூட்டுறவுச் சங்கமும் இவ்விவகாரத்தில் முழுமையான தகவல்களை வெளியிட வேண் டும் என்றும் டாக்டர் ஜெயக்குமார் கேட்டுக் கொண்டார்.


வாஷிங் மெஷினில் சிக்கிக் கொண்ட குழந்தை பல மணி நேர போராட்டத்திற்கு பின் மீட்பு

சீனாவின் செஜியாங் மாகாணத்தில் உள்ள ஷவ்ஷாங் நகரில் சிறுவர், சிறுமிகள் கண்ணாமூச்சி விளையாடிக் கொண்டிருந்தனர். அப்போது இரண்டரை வயது குழந்தை வாஷிங்மெஷினுக்குள் ஒளிந்து கொண்டது.

சிறிது நேரத்தில் மிஷினுக்குள் சிக்கிக் கொண்ட அந்தக் குழந்தையின் அழுகுரல் கேட்ட பெற்றோர், போலீசாருக்கு தகவல் தெரிவித்தனர். இதையடுத்து பல மணிநேர போராட்டத்திற்கு பின் வாஷிங் மெஷினை உடைத்து போலீசார் குழந்தையை பத்திரமாக மீட்டனர். இது சம்மந்தமான வீடியோ இணையத்தில் வைரலாகியுள்ளது.


1எம்டிபி  மேலும் விரிவான விசாரனை தேவை.

கோலாலம்பூர்,

1எம்டிபி விவகாரம் குறித்து கடந்த செப்டம்பரில் விசாரணை மேற்கொண்டு தனது அறிக்கை யினை போலீஸ் வழங்கியி ருந்தது. எனினும் மேற் கொண்டு விசாரணை நடத் துமாறு போலீசாருக்கு சட்டத்துறைத் தலைவர் அபாண்டி அலி மறு உத்தரவு பிறப்பித்துள்ளார். பிரதமர்துறை அமைச்சர் டத் தோஸ்ரீ அஸாலினா ஒத்மான் இது சம்பந்தமான விவரங்களை மக்களவையில் வெளியிட்டார். விசாரணைகள் நடைபெற்று கொண்டிருக்கும் சமயத்தில் இது குறித்து இப்போதைக்கு விவரம் கூறுவது சரிபட்டு வராத ஒன்று.

அக்டோபர் 24இல் சட்டத்துறைத் தலைவர் விடுத்த உத்தரவின் பேரில் தற்போது போலீசார் மேலும் விசாரணை நடத்தி வருகின்றனர்.விவகாரம் சம்பந்த மாக விவரங்களை வெளியிடுவது போலீசாரின் முயற்சிகளுக்கு இது முட்டுக்கட்டையாக இருக்கும் என்றும் அமைச்சர் சுட்டிக் காட்டினார்.

Read More: Malaysia Nanban News paper on 31.10.2017


ஈபிஎஸ் - ஓபிஎஸ் இடையே சிண்டு முடிய வேண்டாம்: அமைச்சர் பேட்டி

சென்னை:

காவிரி வழக்கு தீர்ப்புக்கு எந்த அரசும் கட்டுப்பட்டே ஆக வேண்டும் என்று மீன்வளத்துறை அமைச்சர் ஜெயக்குமார் சென்னை பட்டினப்பாக்கத்தில் பேட்டி அளித்துள்ளார்.காவிரி வழக்கில் நல்ல தீர்ப்பு வழங்கப்பட்டுள்ளது. நீரை திறக்கும் அதிகாரம் காவிரி மேலாண்மை ஆணையத்துக்கே உண்டு என அவர் தெரிவித்தார். காவிரி விகாரத்தில் உச்சநீதிமன்ற தீர்ப்புக்கு அனைவரும் கட்டுப்பட்டே தீரவேண்டும். காவிரி நீர் மேலாண் ஆணையம், அதிகாரம் படைத்த அமைப்பு தான் என்று ஜெயக்குமார் கூறினார்.
பெட்ரோல், டீசலை ஜி.எஸ்.டி.க்குள் கொண்டு வர தமிழக அரசு எதிர்ப்பு தெரிவித்துள்ளது. ஜி.எஸ்.டி.க்குள் கொண்டு வந்தால் அரசின் வரி வருவாய் பாதிக்கும் என அவர் கூறினார். அதிகரித்து வரும் பெட்ரோல் விலையை குறைக்க வாட்வரி குறைக்கப்படாது. வரி வருவாயை இழக்க மாநில அரசு தயா ராக இல்லை என்றும் அமைச்சர் தெரிவித்தார்.
அதன் பின்னர் பேசிய அவர் முதல்வர் மற்றும் துணை முதல்வர் இடையே கருத்துவேறுபாடு இல்லை. முதல்வர் மற்றும் துணை முதல்வர் இடையே சிண்டு முடிய வேண்டாம் என்றும் கூறினார். இடஒதுக்கீட்டில் பெண்களுக்காக சட்டம் கொண்டு வந்தவர் ஜெயலலிதா தான் என அமைச்சர் ஜெயக்குமார் தெரிவித்தார்.


வெ. 1 லட்சத்து 30 ஆயிரம் வெள்ளி மதிப்புள்ள போதைப்பொருள் பறிமுதல்

(ஆர். குணா) கோலாலம்பூர், வீட்டில் மறைத்து வைக்கப்பட்டிருந்த 1 லட்சத்து 30 ஆயிரம் வெள்ளி மதிப்புள்ள போதைப்பொருட்களை கோலா லம்பூர் போலீஸ்படையினர் பறிமுதல் செய்துள்ளனர். சுங்கைபீசியில் உள்ள வீடமைப்பு பகுதியில் கடந்த ஜூலை 6ஆம் தேதி மாலை 3.30 மணியளவில் போலீசார் சோதனை நடவடிக்கையில் ஈடுபட்டனர். அங்குள்ள வீடொன்றில் நுழைந்த போலீஸ் அதிகாரிகள் அவ்வீட்டை முற்றிலும் சோதனையிட்டனர். அப்போது வீட்டில் மறைத்து வைக்கப்பட்டிருந்த போதைப் பொருட்களை போலீசார் கண்டு பிடித்தனர்.2004.5 கிராம் கொண்ட போதைப்பொருட்கள், 1200 போதை மாத்திரைகளையும் போலீசார் பறிமுதல் செய்தனர்.இப்போதைப் பொருட்களின் மதிப்பு 1 லட்சத்து 30 ஆயிரம் வெள்ளியாகும். இதை தவிர்த்து அவ்வீட்டில் இருந்து 600 வெள்ளி ரொக்கத்தையும் போலீசார் பறிமுதல் செய்தனர். இச்சம்பவத்தில் ஆடவர் ஒருவரையும், இந்தோனேசிய பெண் ஒருவரையும் போலீசார் கைது செய்தனர் என்று கோலாலம்பூர் போதைப்பொருள் குற்ற புல னாய்வு பிரிவு தலைவர் குவான் பெங் காங் கூறினார்.இவ்விருவரும் ஜூலை 13ஆம் தேதி வரை போலீஸ் தடுப்பு காவலில் வைக்கப்படுவார்கள் என்பது குறிப்பிடத்தக்கது.


கூட்டரசுப் பிரதேச அமைச்சும், டிபிகேஎல்லும் மக்களைப் பந்தாடுகின்றன

(பார்த்திபன் நாகராஜன் / ஆர். குணா)

கோலாலம்பூர்,

கூட்டரசுப் பிரதேச அமைச்சும், கோலாலம்பூர் மாநகர் மன்றமும் (டிபிகேஎல்) எங்களுக்கு வீடுகள் கொடுக்காமல் தொடர்ந்து பந்தாடி வருகின்றன என்று ஜிஞ்சாங் உத்தாரா நீண்ட வீடுகளின் குடியிருப்பாளர்கள் நேற்று குற்றம் சாட்டினர். ஜிஞ்சாங் உத்தாரா நீண்ட வீடமைப்புப் பகுதியில் 25 ஆண்டுகளுக்கும் மேலாக மக்கள் வாழ்ந்து வருகின்றனர்.

இப்பகுதி மக்களுக்கு வீடுகள் கட்டிக் கொடுக்கப்படும் என கூட்டரசுப் பிரதேச அமைச்சும், கோலாலம்பூர் மாநகர் மன்றமும் வாக்குறுதிகளை வழங்கினர்.பல ஆண்டுகள் போராட்டங்களுக்கு பின் பிபிஆர் ஸ்ரீ அமான் எனும் அடுக்குமாடி குடியிருப்புப் பகுதி இங்கு வாழும் மக்களுக்கு கட்டப்பட்டது. சுமார் 1,000 வீடுகள் அங்கு கட்டப்பட்டன.இவ்வீடுகளுக்கு மாறி செல்ல மக்களுக்கு கட்டங்கட்டமாக சாவிகள் வழங்கப்படும் என்றும் கூறப்பட்டது.

இதன் அடிப்படையில் ஒரு பகுதி மக்கள் அவ்வீடுகளுக்கு மாறி சென்றனர். ஆனால் 400க்கும் மேற்பட்ட குடும்பங்களுக்கு வீட்டு சாவிகள் கிடைக்காமல் தொடர்ந்து போராடிதான் வருகின்றன.வீட்டுக்கான பல குடும்பங்களின் விண்ணப்பங்கள் நிராகரிக்கப்பட்டன. இதற்கு சம்பந்தப்பட்ட தரப்பினர் முறையாக பதில் சொல்லாமல் மக்களை தொடர்ந்து பந்தாடி வருகின்றனர் என்று பெர்மாஸ் இயக்கத்தின் தலைவர் மைக்கல் இஸ்கண்டார் செய்தியாளர்களிடம் கூறினார்.

Read More: Malaysia Nanban News Paper on 17.11.2017


மத்திய அரசை கண்டித்து சரத்குமார் உண்ணாவிரதம்

சென்னை,

காவிரி மேலாண்மை வாரியம் அமைக்காத மத்திய அரசை கண்டித்து சென்னை சேப்பாக்கத்தில் சமத்துவ மக்கள் கட்சி தலைவர் சரத்குமார் தலைமையில் உண்ணாவிரதம் நடந்து வருகிறது.  காலை 8 மணிக்கு உண்ணாவிரத போராட்டம் தொடங்கியது. சமத்துவ மக்கள் கட்சித் தலைவர் சரத்குமார் மற்றும் கட்சி நிர்வாகிகள், தொண்டர்கள் ஏராளமானோர் பங்கேற்று உண்ணாவிரதம் இருந்து வருகின்றனர்.

உண்ணாவிரதத்தை தமிழக காங்கிரஸ் தலைவர் திருநாவுக்கரசர் தொடங்கி வைத்தார்.உண்ணாவிரதம் இருந்தவர்கள் காவிரி மேலாண்மை வாரியத்தை மத்திய அரசு உடனே அமைக்க வேண்டும் என்று வலியுறுத்தி பேசினார்கள்.உண்ணாவிரதத்தில் பங்கேற்ற சரத்குமார் மற்றும் தொண்டர்கள் அனைவரும் கருப்பு சட்டை அணிந்திருந்தனர்.காவிரி மேலாண்மை வாரியம் அமைக்கும் வரை தொடர்ந்து கருப்பு சட்டையை அணியப் போவதாக சரத்குமார் தெரி வித்தார்.


எடப்பாடி அரசைக் காப்பாற்றும் காங்கிரஸ் எம்.எல்.ஏ-க்கள்!

ஜெயலலிதா படத்திறப்பு விழாவை முன்னிறுத்தி காங்கிரஸ் கட்சிக்குள் சலசலப்பு உருவாகியுள்ளது. `அ.தி.மு.க-வின் விசுவாசியாகவே மாறிவிட்டார் விஜயதரணி. உச்ச நீதிமன்றத்தால் குற்றவாளி என அறிவிக்கப்பட்ட ஜெயலலிதாவுக்கு ஆதரவாக அவர் பேசியது எந்தவகையிலும் சரியானது அல்ல. இதற்காக அவர் ராகுல்காந்தியைத் துணைக்கு அழைத்திருப்பது ஏற்புடையதல்ல' எனக் கொதிக்கின்றனர் காங்கிரஸ் தலைவர்கள்.

தமிழக சட்டமன்றத்தில் நேற்று முன்னாள் முதல்வர் ஜெயலலிதாவின் உருவப்படம் திறக்கப்பட்டது. அப்போது பேசிய முதல்வர் எடப்பாடி பழனிசாமி, 'மறைந்த முதல்வர் ஜெயலலிதாவின் அரசியல் வளர்ச்சி அக்னியிலிருந்து புறப்பட்ட பீனிக்ஸ் பறவை போன்றது. இந்தியாவின் அரசியல் பக்கங்களில் தென்னகத்திலிருந்து இடம் பிடித்த முக்கியமான தலைவர் ஜெயலலிதா.

ஜெயலலிதாவின் மறைவு இந்திய அரசியலில் வெற்றிடத்தை உருவாக்கியுள்ளது' என்றார். இந்தக் கருத்தையொட்டிப் பேசிய காங்கிரஸ் எம்.எல்.ஏ விஜயதரணி, 'இந்திரா காந்திக்குப் பிறகு, நாட்டின் மிகப்பெரிய தலைவராகத் திகழ்ந்தவர் ஜெயலலிதா. அவரது படத்தைத் திறப்பதில் தவறு இல்லை. வழக்கு விவகாரத்துக்கும் இதற்கும் முடிச்சு போடக் கூடாது.

தண்டனையை எதிர்த்துமேல் முறையீடு செய்வதற்குள் அவர் மரணமடைந்து விட்டார். எனவே, வழக்கைப் பற்றி யோசிக்க வேண்டியதில்லை. தனிப்பட்ட முறையில் எனக்கு ஜெயலலிதாவைப் பிடிக்கும். அவர் முதல்வராக இருந்தவர். சட்டமன்றத்துக்குள் ஆண் தலைவர்களின் படங்கள்தான் நிரம்பி இருக்கின்றன. ஒரு பெண் தலைவரின் படம் இடம்பெறுவதில் என்ன தவறு' என்றார். படத்திறப்பு விழாவைப் புறக்கணிப்பதாகத் தி.மு.க செயல் தலைவர் ஸ்டாலினும் காங்கிரஸ் கமிட்டியின் மாநிலத் தலைவர் திருநாவுக்கரசரும் அறிவித்த பிறகு, விஜயதரணி எடுத்த நிலைப்பாட்டை அதிர்ச்சியுடன் கவனிக்கின்றனர் காங்கிரஸ் நிர்வாகிகள். 'விஜயதரணிமீது நடவடிக்கை உறுதி' எனத் தெரிவித்திருக்கிறார் திருநாவுக்கரசர்.

காங்கிரஸ் செய்தித் தொடர்பாளர் கோபண்ணாவிடம் பேசினோம். "ஒட்டுமொத்த காங்கிரஸ் தொண்டர்களின் உணர்வுகளைப் புண்படுத்திவிட்டார் விஜயதரணி. இந்தக் கட்சியில் இனி அவர் ஒரு நிமிடம் நீடிப்பதற்குக்கூட தகுதியில்லை. இந்திராகாந்திக்குப் பிறகு, ஜெயலலிதாதான் என்னைக் கவர்ந்த தலைவர் என்று கூறியிருக்கிறார். இதற்கு அவர் மிகக் கௌரவமாக அ.தி.மு.க-வுடன் இணைந்து சோரம் போய்விடலாம். காங்கிரஸில் அவர் நீடிக்க வேண்டிய அவசியமில்லை.

அ.தி.மு.க-வின் செயல்பாடுகளுக்கு அவர் துணை போய்விட்டார். காங்கிரஸ் கட்சியில் பெரியளவில் எந்தப் பங்களிப்பும் அளிக்காத அவருக்குப் பதவி கொடுத்தது சோனியா காந்தி. அப்படியோர் இயக்கத்துக்குத் துரோகம் செய்யும் வகையில் இத்தகைய கருத்தைக் கூறுவது பச்சைத் துரோகம். 'ஜெய லலிதா இறந்தபோது ராகுல்காந்தி, திருநாவுக்கரசர், முகுல் வாஸ்னிக் ஆகியோர் ஏன் வந்தார்கள்' எனக் கேட்கிறார். அன்றைக்கு அவர்கள் வரும்போது ஜெயலலிதா நிரபராதி.

அதன்பிறகு, வந்த உச்ச நீதிமன்றத் தீர்ப்பு, அவரைக் குற்றவாளி என அறிவித்தது. ஆனால், இறந்துவிட்டதால் அந்தத் தண்டனையைச் செயல்படுத்த முடியவில்லை. அவர் நிரபராதி எனக் கூறவில்லை. அவர் நிரபராதி என்றால் சசிகலாவை எப்படித் தண்டிக்க முடியும்? ஜெயலலிதா உயிரோடு இருந்தி ருந்தால் நிச்சயம் அவர் சிறையில்தான் இருந்திருப்பார்.

ஜெயலலிதாவும் சசிகலாவும் கூட்டு சேர்ந்து ஊழல் செய்தனர் என்றுதான் உச்ச நீதிமன்றம் அறிவித்தது. ஜெயலலிதா புனிதமானவர்; சசிகலா குற்ற வாளி என்று சொல்வதைவிட ஒரு மோசடி எதுவும் இருக்க முடியாது. இருவரும் சதி செய்துதான் சொத்து சேர்த்தார்கள்; ஒரே வீட்டில் இருந்து கொண்டு கூச்சமில்லாமல் ஊழல் செய்தார்கள் என்று நீதிமன்றம் கூறியது. அப்படிப்பட்டவருக்குப் புனித வேடம் போடும் வேலையை விஜயதரணி செய்வதைவிட இழிவான அரசியல் இருக்க முடியாது" என்றார் கொதிப்புடன்.

கோபண்ணாவின் கருத்து குறித்து நம்மிடம் பேசிய விஜயதரணி எம்.எல்.ஏ, "ஜெயலலிதாவைக் குற்றவாளி எனக் கொச்சைப்படுத்துக் கூடாது. அவர் ஒரு பெண் என்பதால் இதைச் சொல்கிறேன். நான் மறைந்த தலைவர்களைப் பற்றித்தான் பேசுகிறேன். அந்தவகையில் இந்திராகாந்திக்குப் பிறகு, ஜெயலலிதாவை முன்னிறுத்திப் பேசினேன். உயிருடன் உள்ள தலைவர்களில் என்னைக் கவர்ந்தவர் சோனியா காந்தி. அவர் தாமதமாக வந்தாலும் என்னுடைய வாழ்க்கையில் மிகப் பெரிய மாற்றத்தைத் தந்தவர் அவர்.

அதில் எந்தவித மாற்றுக் கருத்தும் இல்லை. இந்தக் கட்சியில் 23 ஆண்டுகளாகப் பாடுபட்டு வருகிறேன். அதைக் கருத்தில் கொண்டுதான் எனக்கு எம்.எல்.ஏ சீட் கொடுத்தார். அதை நான் பெருமையாகப் பார்க்கிறேன். தன் கணவரைக் கொன்றவருக்குக்கூட இரக்கத்தைக் காண்பித்த பண்புள்ள தலைவர் சோனியா காந்தி. நான் சொல்வது ஆளும்கட்சிக்குச் சாதகமான கருத்து அல்ல.

ஜெயலலிதா படம் திறக்கவில்லையென்றால், எதிர்காலத்தில் எந்தப் பெண் தலைவரின் படமும் இடம் பெறப் போவதில்லை என்பதை உணர்ந்தி ருக்கிறேன். பெண் தலைவரை அங்கீகாரப்படுத்தும் பணியில் தி.மு.க-வும் ஈடுபட்டிருக்க வேண்டும். அ.தி.மு.க கூட்டணியில் காங்கிரஸ் சேருமா என்பதை காலம்தான் பதில் சொல்ல வேண்டும்.

காங்கிரஸ் மேலிடம்தான் முடிவு செய்யும். அதில் கருத்து சொல்ல எனக்கு எந்த உரிமையும் இல்லை. ஜெயலலிதா படத்திறப்பு விழா குறித்து கருத்து சொன்னதற்காக என் மீது நடவடிக்கை எடுக்கப்பட்டால், அதை நிச்சயம் எதிர்கொள்வேன். இந்திராகாந்தி, ராஜீவ்காந்தியோடு தான் இருந்த படங்களைப் போயஸ் தோட்டத்து வீட்டிலும் அலுவலத்திலும் வைத்திருந்தார் ஜெயலலிதா.

அவர் இறக்கும் வரையில் இந்தப் படங்கள் அவரது அறையை அலங்கரித்தன. பிரதமர் மோடி வந்தபோதும், அந்தப் படங்களை அவர் அகற்றவில்லை. அந்தத் துணிச்சல் எனக்குப் பிடித்திருந்தது. எங்கள் கட்சியின் தலைவர்களைப் பெருமைப்படுத்தியவர் அவர். அப்படிப்பட்டவரின் படத்தைத் திறப்பதில் என்ன தவறு. மூன்று முறை தமிழக முதல்வராக இருந்தவர், இறந்துவிட்டார். அவருக்கான அங்கீகாரத்தைக்கூடவா நான் மறுக்க வேண்டும்" என்றார் நிதானமாக.

காங்கிரஸ் கட்சிக்குள் எழுந்துள்ள மோதல் குறித்து நம்மிடம் பேசிய அ.தி.மு.க நிர்வாகி ஒருவர், "காங்கிரஸ் கட்சியின் தற்போதுள்ள எம்.எல்.ஏ-க்களில் நான்கு பேர், எடப்பாடி பழனிசாமி அரசை ஆதரிக்கின்றனர். இதேபோல், தி.மு.க-வில் உள்ள சில எம்.எல்.ஏ-க்களும் ஆதரவுக்கரம் நீட்டியுள்ளனர். சசிகலா தரப்பில் உள்ள 18 எம்.எல்.ஏ-க்கள் தகுதிநீக்க வழக்கின் தீர்ப்பு அரசுக்கு எதிராக வந்தாலும் மாற்றுக் கட்சிகளில் உள்ள எம்.எல்.ஏ-க்கள் எடப்பாடி பழனிசாமி அரசுக்கு ஆதரவு தருவார்கள். இதற்கான பேச்சுவார்த்தைகள் தொடர்ந்து கொண்டிருக்கின்றன.

ஆட்சி கலைந்து தேர்தல் வருவதை, பெரும்பாலான எம்.எல்.ஏ-க்கள் விரும்பவில்லை. எதிர் முகாம்களில் மறைந்திருக்கும் ஸ்லீப்பர் செல்கள் யார் என்பதை நம்பிக்கை வாக்கெடுப்பு நடந்தால் வெளியில் வரும். இதன் சிறு வெளிப்பாடுதான் விஜயதரணி வடிவில் வெளியாகியுள்ளது" என்கிறார்.


எல்லா இனத்தவரும் ஒன்றிணைந்து வாழ்வோம்!

நாட்டை முன்னேற்றத்தை நோக்கி கொண்டு செல்வதில் ஒற்றுமை, சகிப்புத்தன்மை மற்றும் கூட்டு கடப்பாட்டை தொடர்ந்து கட்டிக்காக்கும்படி அனைத்து இனங்களையும் சேர்ந்த மலேசியர்களை புதிய மாமன்னர் சுல்தான் முகமட் V கேட்டுக்கொண்டார். பல்லினத்தவர்களையும் பல சமயத்தவர் களையும் பல கலாச்சாரங்களையும் கொண்ட மலேசியர்களிடையே வளப்பமாகவும் நல்லிணக்கமாகவும் பரஸ்பர மரியாதையுடனும் ஒன்றிணைந்து வாழும் முறை இதனை நிரூபிப்பதாக அவர் குறிப்பிட்டார். நேற்று காலை இங்குள்ள இஸ்தானா நெகாரா பாலாய்ரோங் ஸ்ரீயில் நடைபெற்ற 15 ஆவது மாமன்னராக அரியணையில் அமர்ந்த விழாவில் உரையாற்றிய மாமன்னர் சுல்தான் முக மட் V இந்த வேண்டுகோளை விடுத்தார். அதேவேளையில் எதிர்காலத்தில் தரமான மனித வளமே மலேசியாவின் வெற்றிக்குத் திறவுகோலாக விளங்கும் என்பதையும் அவர் வலியுறுத்தினார். தரமான மனித வளத்தைக் கொண்டுதான் மக்கள் தங்கள் ஆக்கத்திறனையும் போட்டியிடும் ஆற்றலை யும் மேம் படுத்திக்கொள்ள முடியும் என்றார் அவர். ஒவ்வொரு மலேசியரும் அவரவர் பங்கினைப் பொறுப்புடன் ஆற்ற வேண்டும்,நாட்டுக்காக உழைப்பதில் கவனக்குறைவாக இருந்துவிடக் கூடாது என்று அவர் நினைவுறுத்தினார். இளைய தலைமுறையே நாட்டின் எதிர்காலம் என்று வருணித்த சுல்தான் முகமட் V, இளையோர்கள் அறி வாற்றலையும் திறன்களையும் கொண்டு தங்களை வளப்படுத்திக் கொள்ள வேண்டும் என்றார். அறிவைத் தேடுவதற்கு முடிவே இல்லை என்றும் அவர் குறிப்பிட்டார். வரலாற்று முக்கியத்துவம் நிறைந்த புதிய மாமன்னரின் அரியணை அமரும் வைபவம் முழு அரச சடங்குகளுடன் இங்குள்ள இஸ்தானா நெகாராவில் பாலாய்ரோங் ஸ்ரீயில் மிக கோலாகலமாக நடைபெற்றது. 47 வயதான கிளந்தான் மாநிலத்தின் சுல்தான் முகமட் V மாமன்னராக முடி சூட்டப்பட்டார். புதிய மாமன்னராக பதவியேற்றபோது நாட்டின் அரசர் என்ற அடையாளமாக அவரிடம் அல் குரானின் நகல் ஒன்று வழங்கப்பட்டது. மாமன்னர் கூட்டரசு இஸ்லாமிய தலைவராகவும் சுல்தான் இல்லாத மாநிலங்களின் தலைவராகவும் பதவியேற்றதிற்கான அடையாளமாகவும் அல் குரான் நகல் வழங் கப்பட்டது. மேலும், நாட்டின் தலைவராக பொறுப்பேற்றதற்கான அடையாளமாக மாமன்னரிடம் அரச நீண்டவாள் அவரிடம் ஒப்படைக்கப்பட்டது. வாளைப் பெற்றுக் கொண்ட மாமன்னர் சத்திய பிரமாணம் எடுத்துக் கொண்டார். நாட்டின் மாமன்னர் என்ற முறையில் அரசமைப்பு சட்டத்திற்கு உட்பட்டு ஆட்சி செய்வதாகவும் இஸ்லாமிய சமயத்தின் மாண்பை தொடந்து பாது காப்பதாகவும் நியாயமான, வளப்பமான ஆட்சியை வழங்குவதாகவும் மாமன்னர் உறுதி மொழி எடுத்துக்கொண்டார். இந்த அரியணை அமரும் வைபவத்தில் மலாய் ஆட்சியாளர்கள், அரசப் பேராளர்கள் பிரதமர் டத்தோஸ்ரீ நஜீப் துன் ரசாக், துணைப்பிரதமர் டத்தோஸ்ரீ டாக்டர் அகமட் ஜாஹிட் ஹமிடி, அமைச்சர்கள், வெளிநாட்டுத் தூதுவர்கள் கலந்து கொண்டனர். சுல்தான் முகமட் V அவர்களுக்கு பேரரசராக பதவி வகித்த கெடா ஆட்சியாளர், சுல்தான் அப்துல் ஹலிம் மு'அட்ஸாம் ஷாவின் ஐந்தாண்டு பதவிக் காலம் நிறைவடைந்ததை அடுத்து சுல்தான் முகமட் பேரரசராக தேர்ந்தெடுக்கப்பட்டார். கிளந்தான் மாநிலத்திலிருந்து பேரரசராக அரியணை அமரும் இரண்டாவது சுல்தான் இவராவார். இதற்கு முன்னர், 1975 ஆம் ஆண்டு தொடங்கி 1979 ஆம் ஆண்டு வரை, இவரின் தாத்தா சுல்தான் யாஹயா பெத்ரா சுல்தான் இப்ராஹிம் நாட்டின் ஆறாவது பேரரசராக பொறுப்பேற்றிருந்தார். அடுத்த ஐந்தாண்டுகளுக்கு நாட்டை வழிநடத்தும் பொறுப்பை ஏற்றுள்ள சுல்தான் முகமட் V 1969 ஆம் ஆண்டு அக்டோபர் மாதம் 6 தேதி கோத்தா பாருவின் இஸ்தானா பாத்துவில் பிறந்தார். தெங்கு முகமட் ஃபாரிஸ் பெத்ரா எனும் இயற்பெயர் கொண்ட இவர், சுல்தான் இஸ்மாயில் பெத்ரா மற்றும் தெங்கு அனிஸ் தெங்கு அப்துல் ஹலிம் அரச தம்பதியரின் மூத்த புதல்வர் ஆவார். 47 வயதான சுல்தான் முகமட் இங்கிலாந்து ஓக்ஸ்வெர்ட் பல்கலைக்கழகத்தின் இஸ்லாமிய கல்வி மையத்தில் அரச தந்திர ஆய்வியல் துறையில் பட்டபடிப்பை முடித்தவராவார். 2010 ஆம் ஆண்டு செப்டம்பர் மாதம் 13 ஆம் தேதி, கிளந்தான் மாநிலத்தின் 29 ஆவது சுல்தானாக இவர் அரியணை அமர்ந்தார். எளிமையான பண் பையும், உயர்நெறிகளையும் கொண்ட சுல்தான் முகமட் அனைவரிடமும் சகஜமாக பழகும் தன்மையுடையவர். அதுவே, மக்களால் இவர் இன்றளவும் போற்றப்படுவதற்கு காரணியாக அமைந்துள்ளது. இஸ்லாத்தை மிகவும் உயர்வாக நினைக்கும் சுல்தான் முகமட் இஸ்லாமிய கோட்பாடுகளை தமது நிர்வாகத்திலும் வாழ்க்கையிலும் பின்பற்றி வருகிறார். நாட்டில் மலாய் ஆட்சியாளர் மரபு தொடர்ந்து நீடிக்கப்படுவதும் உறுதி செய்யப்பட வேண்டும். உயரிய நாகரிகத்தை அடிப்படையாகக் கொண்ட நாடு மலே சியா என்பதை பாரம்பரியமாக நடத்தப்படும் இந்த பேரரசர் அரியணை அமரும் விழா உலகுக்கு எடுத்துரைக்கிறது. மலேசியாவிலுள்ள மாநிலங்களின் தலைவர்களாக மலாய் ஆட்சியாளர்களின் மாண்பை எடுத்துக்காட்டும் வகையில் நாட்டின் தலைவராக பேரரசர் விளங்குகிறார்.


சிறந்ததை செய்ய முடியாவிட்டால் பின்வாங்க நான் தயார்

சிம்பாங் அம்பாட்,

தாம் நாடாளுமன்ற உறுப்பினராக இருக்கும் பாகான் டத்தோவில், பாகான் டத்தோ மாவட்ட மன்றத்தை அமைப்பதற்கு  பேரா சுல்தான், சுல்தான் நஸ்ரின் ஷாவின் ஒப்புதலைப் பெற தாம் முனைந்துள்ளதாக துணைப் பிரதமர்  டத்தோஸ்ரீ அகமட் ஜாஹிட் ஹமிடி கூறினார். பாகான் டத்தோ மாவட்ட மன்றம் உருவாக்கப்பட்டால் இந்தப் பகுதியில் முன் னேற்றம் மற்றும் பொருளா தார வளர்ச்சிக்கு அது உதவும் என்று இங்குள்ள  சீனப் புத்தாண்டு உபசரிப்பில் கலந்து கொண்ட போது  ஜாஹிட் இதனை கூறினார்.

Read More: Malaysia Nanban Tamil Daily on 20.2.2018


மெல்ல பறிபோகும் இந்தியர்களின் அரசியல் எதிர்காலம்!

ஆண்ட பரம்பரை அடிமைகளான வரலாற்றுக்குப் பிள்ளையார் சுழியை மலாயாவில் இட்ட சம்பவத்திலிருந்து இன்று வரை மலேசிய இந்தியர்களின் எண்ணற்ற இன்னல்களுக்கு விடியல் இல்லாமல் நிராதரவாக நிற்கும் நிலையில் இந்திய சமூகத்தின் இந்த இக்கட்டான நிலைக்கான முக்கியக் காரணம் இந்திய சமூகத்திற்குள்ளேயே அடங்கியுள்ளது. 1786இல் சர் பிரான்சிஸ் லைட் (Sir Francis Light) எனும் ஆங்கிலேயர் பினாங் கினை உருவாக்கியதிலிருந்து இந்தியாவின் தென் பகுதிகளி லிருந்து நவீன கால இந்தியர் களின் குடியேற்றம் தொடங் கியதாகவே அறிய வேண்டியுள்ளது! ஆண்ட பரம்பரை அடிமைகளான வரலாற்றிற்குப் பிள்ளையார் சுழியை மலாயாவில் இட்ட சம்பவத்திலிருந்து இன்றுவரை மலேசிய இந்தி யர்களின் எண்ணற்ற இன்னல்க ளுக்கு விடியல் இல்லாமல் நிரா தரவாக நிற் பதற் கான காரணத்தை இந்திய சமூகத்தின் இக்கட்டான நிலைக்கான முக்கிய காரணம் இந்தியச் சமூகத் திற்குள்ளேயே அடங்கியுள்ளது. (டாக்டர் அசோகன் சமூகநாதன் -usm) என்பதன் வழி நிறைவாகத் தெளிய முடியும். வரலாறு படைத்த நம்மினம் முகவரியில்லா நிலைக்குத் தள்ளப்பட்டுவிடுமோ என்ற அச்சம் சமூகத்தின்பால் அக்கறை கொண்டவர்களை ஆட்டிப் படைக்கின்றது என ஒரு நூலிற்கு எழுதிய அணிந்துரையில் மா.சந்திரசேகரன் எழுப்பியுள்ள அதே அச்சத்தினை ஏவுகணையும் பெற்றுள்ளதை அறி வுறுத்த விரும்புகின்றது. சுதந்திரம் பெற்று 60 ஆண்டுகளை நிறைவு செய்திருக்கும் சூழலிலும் விடியலே இல்லாத இன்னல்களால் ஆட்பட்டிருக்கும் மலேசிய இந்திய சமூகத்தின் இழிநிலைக்கு முதன்மைக் காரணமாக மஇகாவின் தலைமைத்துவத்தையே குறைகூற வேண்டிய நிர்பந்தம் இருப்பதை யாராவது மறுக்க முடியுமா? *இந்திய தோட்டத் தொழி லாளர்களின் அடிப்படை உரி மைகள். * இந்தியர்களின் அடையாள ஆவண உரிமைகள். * தோட்டத் தொழிலாளர்க ளின் அடிப்படை ஊதியச் சலு கைகள். * தோட்டத் தொழிலாளர்க ளின் வீட்டுடைமைத் திட்ட செயலாக்கம். * புதிய பொருளாதாரக் கொள்கையில் விடுபட்டுப் போன இந்தியர்கள். * உயர்கல்வி மற்றும் அர சாங்கத்துறை வேலை வாய்ப் புகளை இழந்த அவலம். * இடப்பெயர்வு செய்யப் பட்ட தோட்டத் தொழிலாளர்க ளுக்கான நலன்களில் சறுக் கல். * தமிழ்ப் பள்ளிகளுக்கான நிரந்தரமான தீர்வினைக் காண முடியாத இயலாமை. * அரசாங்க வறுமை ஒழிப்புத் திட்டங்களில் காணாமல் போன இந்தியர்கள். * நகர முன்னோடிகளில் (புறம்போக்கு குடியிருப்பு) வீட் டுடைமைத் திட்டத்திற்கு அஸ்தி வாரம் இடாத கோரம். போன்ற இன்னும் பல பல வீனங்களுக்கு முழுமையான பொறுப்பினை ஏற்க வேண்டிய கடமை மஇகாவிற் குத்தான் உண்டு என்பதை தெளிந்தவர்கள் உணர்ந்து கொள்வார்கள் என ஏவுகணை நம்புகின்றது. சமூகத்தினைச் சீரழித்த உட்கட்சிப் பூசல்கள்: மஇகாவின் வரலாற்றில் தோன்றிய காலம் தொட்டு இன்றைய பொழுதுவரை சுமுகமான சூழல் தோன் றியதாக அறியவே முடிய வில்லை. மலேசிய இந்தியர்களின் ஒரே ஒரு அரசியல் பிரதிநிதியாக கடந்த 60 ஆண்டுகளாக எல்லா நிலைகளிலும் உள்ள பதவிகளின் வழி அரசியல்வாதிகளின் தேவைகளை மட்டுமே நிறைவு செய்திருக்கும் சாதனைகளை மட்டுமே ஏவுகணையால் பட்டியலிட முடியும். கே.எல்.தேவாசர் - துன் வீ.தி.சம்பந்தன் துன் வீ.தி. சம்பந்தன் - டான்ஸ்ரீ மாணிக்கவாசகம் டான் ஸ்ரீ மாணிக்கவாசகம் - டத்தோஸ்ரீ ச.சாமிவேலு டத்தோஸ்ரீ ச.சாமிவேலு - டான்ஸ்ரீ சி.சுப்ரமணியம், டத்தோ வீ.கோவிந்தராஜு, டத்தோ ஸ்ரீ சாமிவேலு டத்தோஸ்ரீ ஜி.பழனிவேல் - டத்தோஸ்ரீ சுப்பிரமணியம் டத்தோஸ்ரீ சி.சுப்பிரமணியம் - இனி தொடரும்... என கடந்த 60 ஆண்டுகளாக மஇகாவிடம் நிலவி வரும் உட்கட்சிப் பூசல்களால் நலிவ டைந்த சமூகமாக நாம் பரிமாணம் பெற்றுள்ளதற்கு அஸ்திவாரம் என்பதை சாதாரண மாகவே நாம் கூறிவிட முடியும். மஇகாவின் இலக்கும், நோக்கமும் அரசாங்கத்தால் வழங்கப்படும் பதவிகளே தவிர, மக்களின் நலன்கள் அல்ல என்பதற்கு ஆயிரக் கணக்கான சான்றுகளை ஏவு கணையால் தர முடியும். மலேசியாவின் அபரிமிதமான சமூகப் பொருளாதார வளர்ச்சிக்கும், சமூகவியல் வளர்ச்சிக்கும் எவ்விதமான உட்பூசல்களும் இல்லாமல் 50 ஆண்டுகள் அர சாங்கத்தை வழி நடத்திய தேசிய முன்னணியின் அரசாங்கம் மலாய்க்காரர்களின் எல்லா வகை யான தேவைகளையும் குறிப்பாகப் பொருளாதாரம், கல்வி, அரசாங்கப் பணிகள் மற்றும் நாட்டின் நிர்வாகம் போன்றவற்றை முழு மைப்படுத்த; *முதலாவது நீண்டகாலக் திட்டமான புதிய பொருளாதாரக் கொள்கை (1971 - 1990) *இரண்டாவது நீண்ட காலத் திட்டமான 2020 தொலைநோக்குத் திட்டம் (1991 - 2020) *மலேசிய ஐந்தாண்டுத் திட் டங்கள் (Rmk) - இதுவரையிலும் 11 திட்டங்கள் என எல்லா வகையான தேசியத் திட்டங்களி லும் மலேசிய இந் தியர்கள் விடு பட்டுப் போனதற்கு நாம் யாரைக் காரணம் கூறுவது என்ற கேள்விக் கான பதிலைத் தீர ஆலோசிக்க வேண்டுமென ஏவுகணை ஒவ் வொரு மலேசிய இந்தியரையும் கேட்டுக் கொள் கின்றது. இதுவரையிலும் உட்கட்சிப் பூசல்கள் அனைத்திற்கும் மஇகா வின் உட்கட்சி விவகாரங்களே காரணம் என்பதி லிருந்து விலகி டத்தோ ஸ்ரீ ஜி.பழனிவேல் மற்றும் டத்தோஸ்ரீ ச.சுப்பிரமணியம் ஆகியோருக்கு இடையிலான உட் கட்சிப் போருக்கு அரசாங் கத்தின் தலையீடுகளும் இருக்கின் றதா? என்ற சந் தேகம் பரவலா கவே இருந்து வருவதை ஏவு கணை உணர்ந்துள்ளது. "ஒற்றுமையில் லாக் குடும்பம் ஒருமிக்கக் கெடும்" என்பார்கள். அதைப் போலவே ஒற்றுமையில்லாமலும் தொடர்ச்சியான தலைமைத்துவ உட்கட்சிப் பூசல்களால் மஇகா சுமார் 2.6 மில்லியன் மலேசிய இந் தியர்களின் எதிர் காலத் தையே சூறையாடிவிட்டதாகவே கருத வேண்டியுள்ளது. இக்கூற்றினை யாராவது மறுக்க முடியுமா? என்ற கேள்வியையும் ஏவுகணை முன் வைக்கின்றது. சமூகப் பொருளாதார நெருக்கடியில் இந்தியர்கள்!: 60 ஆண்டு கால சுதந்திரத்திற்குப் பின்னரும் மலேசிய இந்தியர்கள் அரசாங்கத் திடம் கையேந்தும் நிலைக்கு உட்பட்டிருக்கின்றோமே, அதற்கு மேலாக * 1970லிருந்து 1.5% சொத்து டைமையில் இன்று 1.0%ட்டிற் கும் குறைவாக பதிவு செய்துள்ளோம். * அரசாங்க வேலை வாய்ப் புகளை வெறும் 2%ட்டினை மட்டுமே நிறைவு செய்துள்ளோம். * பொதுப் பல்கலைக் கழக வாய்ப்புகளில் 2.5%ட்டினை மட்டுமே பெற்று வருகின்றோம். * மிகவும் ஏழ்மையான சமூக மாக இந்திய சமூகம் உருமாற்றம் பெற்றுள்ளது. * அரசாங்கத் துறை குத்தகை களைப் பெறும் வாய்ப்புகளைக் கூட வங்காள தேசிகளிடம் தொலைத்துள்ளோம். * வீடற்ற சமூகமாக ஒண்டி வாழும் நிலைக்கு உட்படுத்தப் பட்டிருக்கின்றோம். * தமிழ்ப்பள்ளிகளின் கட்டு மானத்தையும் ஆண்டுக் கணக் கில் தள்ளிப் போட்டிருக்கின்றோம். என்பதை உணர்ந்து உணராதவர்களாக மஇகாவின் தலை மைத்துவமும் மஇகாவின் மேல்மட்ட பொறுப்பாளர்களும் செயல்பட்டு வருவதை யாரா லும் மறுக்கவே முடியாது என் பதாகவே உணர வேண்டியுள் ளது. தேர்தல் காலங்களில் வேட்பாளராக எடுத்துக் கொள் ளும் விவேகமான முயற் சிகளி லும், செயல்பாடுகளிலும் 10%ட் டினை மலேசிய இந்தியர்களின் சமூகப் பொருளாதார மேம்பாட்டிற்கான செயல் திட்டங்களில் செலுத்தியிருந்தால் தரமான, வளமான, சுபிட்சமான இந்திய சமூகத்தினை கடந்த 60 ஆண்டு களில் பெற்றிருக்க முடியும் என்பதே ஏவுகணையின் ஆணித் தரமான நம்பிக்கை யாகும். மேல் விவரங்களை நாளை ஆராய்வோம்.


இலங்கை மாணவி வித்தியா கூட்டு வன்புணர்வு, கொலை வழக்கில் 7 பேருக்கு மரண தண்டனை

யாழ்ப்பாணம் புங்குடுதீவு மாணவி சிவலோகநாதன் வித்தியா கூட்டு வன்புணர்வு, கொலை வழக்கில் 7 எதிரிகளுக்கு ட்ரையல் எட் பார் நீதிமன்றம் மரண தண்டனை வழங்கித் தீர்ப்பளித்துள்ளது.

வன்புணர்வு, கொலைச் சம்பவம் 2015 ஆம் ஆண்டு மே மாதம் 14 ஆம் தேதி நடந்தது.

தண்டனை பெற்றவர்களில் இவ் வன்புணர்வுக் கொலையின் சூத்திரதாரியாகிய சுவிஸ் குமார் எனப்படும் மகாலிங்கம் சசிக்குமாரும் ஒருவர் என்பது குறிப்பிடத்தக்கது.

இவர் இந்த வன்புணர்வு சம்பவத்தை வீடியோ மூலமாக வெளிநாட்டுக்கு அனுப்பியிருந்தார் என்று விசாரணைகளில் தெரிவிக்கப்பட்டிருந்தது. அந்த வகையில் இந்த வன்புணர்வுக் கொலைச் சம்பவம் சர்வதேச ரீதியில் திட்டமிடப்பட்டுள்ளது என சட்டமா அதிபர் சார்பில் ட்ரையல் எட் பார் விசாரணையின் ஆரம்ப தினத்தன்று நீதிபதிகளின் முன்னிலையில் ஆஜரான பதில் சட்டமா அதிபர் டபிள்யு.டி.லிவேரா குறிப்பிட்டிருந்தார்.

இந்த வழக்கில் 300 பக்கங்களுக்கு மேற்பட்ட தீர்ப்பில், பூபாலசிங்கம் ஜெயக்குமார், பூபாலசிங்கம் தவக்குமார், மகாலிங்கம் சசிதரன், தில்லைநாதன் சந்திரஹாசன், சிவதேவன் துஷயந்த், ஜெயதரன் கோகிலன், சுவிஸ் குமார் எனப்படும் மகாலிங்கம் சசிகுமார் ஆகிய ஏழுபேருக்கு மரண தண்டனை வழங்கப்பட்டுள்ளது.

வவுனியா மேல் நீதிமன்ற நீதிபதி பாலேந்திரன் சசிமகேந்திரன், திரிகோணமலை மேல் நீதிமன்ற நீதிபதி அன்னலிங்கம் பிரேம்சங்கர், யாழ்ப்பாணம் மேல் நீதிமன்ற நீதிபதி மாணிக்கவாசகர் இளஞ்செழியன் ஆகியோர் முன்னிலையில் ட்ரையல் எட் பார் விசாரணை நடைபெற்றது.

காட்டுப்பாதையில்...

மாணவி வித்தியா தனது வீட்டில் இருந்து பாடசாலைக்குச் சென்றபோது கடத்தப்பட்டு, கூட்டுப்பாலியல் வன்புணர்வின் பின்னர் கொலை செய்யப்பட்டார். இவர் வழக்கமாகப் பாடசாலைக்குச் செல்லும் காட்டுப்பாதையில் உள்ள பாழடைந்த வீட்டின் பின்புறத்தில் கைகால்கள் கட்டப்பட்டு, வாய்க்குள் துணி அடைக்கப்பட்ட அலங்கோலமான நிலையில் அவருடைய சடலம் கண்டெடுக்கப்பட்டது.

வாய்க்குள் துணி அடைக்கப்பட்டமையினால் மூச்சுத் திணறல் ஏற்பட்டது. தலையில் அடிபட்டதனால் மூளையில் குருதிக் கசிவு ஏற்பட்டு மரணம் சம்பவித்திருந்தது. வித்தியா கூட்டுப்பாலியல் வன்புணர்வுக்கும் உட்படுத்தப்பட்டிருந்தார் என உடற் கூற்றியல் பரிசோதனை அறிக்கையில் தெரிவிக்கப்பட்டிருந்தது.

புங்குடு தீவை உலுக்கிய சம்பவம்

இந்தக் கொலைச்சம்பவம் புங்குடுதீவு பகுதியையே உலுக்கியிருந்ததுடன், யாழ் குடாநாடு மட்டுமல்லாமல் நாடளாவிய ரீதியில் அதிர்ச்சியையும் பரபரப்பையும் ஏற்படுத்தியிருந்தது.

நிலைமையைக் கட்டுப்படுத்துவதற்குக் கலகம் அடக்கும் பொலிசாரைக் களத்தில் இறக்க வேண்டிய தேவை எழுந்திருந்தது. இந்தச் சம்பவத்தின்போது வன்முறையில் ஈடுபட்டதுடன் அரச சொத்தாகிய நீதிமன்றத்திற்குச் சேதம் விளைவித்த குற்றச்சாட்டில் 139 பேர் பொலிசாரால் கைது செய்யப்பட்டனர்.

வித்தியா கொலைச் சம்பவம் தொடர்பில் புங்குடுதீவைச் சேர்ந்த சகோதரர்களான 40 வயதுடைய பூபாலசிங்கம் இந்திரகுமார், 34 வயதுடைய பூபாலசிங்கம் ஜெயக்குமார், 32 வயதுடைய பூபாலசிங்கம் தவக்குமார் ஆகிய மூவர் உடனடியாகக் கைது செய்யப்பட்டனர்.

தொடர்ந்து மேற்கொள்ளப்பட்ட விசாரணையை அடுத்து, மேலும் 5 பேர் கைது செய்யப்பட்டனர். இந்த சந்தேக நபர்களைத் தங்களிடம் ஒப்படைக்க வேண்டும் எனக்கோரி புங்குடுதீவு மக்கள் வீதியில் இறங்கி பொலிசாருடன் வாக்குவாதத்தில் ஈடுபட்டனர்.

மின் கம்பத்தில் கட்டிவைத்து அடி

இக்குற்றத்தின் சூத்திரதாரியாகக் கருதப்படுகின்ற சுவிஸ்குமார் என்றழைக்கப்படும் மகாலிங்கம் சசிக்குமார் என்பவரைப் பிடித்துத் தாக்கிய ஊர் மக்கள் அவரை மின்கம்பத்தில் கட்டி வைத்தனர். பின்னர் பொலிசார் அவரை மீட்டு கைது செய்து கொண்டு சென்றனர்.

அதேவேளை, சம்பவ இடத்திற்கு வருகை தந்து, அவரைப் பாதுகாப்பதற்காக முற்பட்டார் என கொழும்புப் பல்கலைக்கழக சட்ட பீடத் தலைவராகிய வி.ரீ.தமிழ்மாறன் மீது குற்றம் சுமத்திய பொதுமக்கள் அவரை அந்த இடத்தில் இருந்து வெளியேற முடியாதவாறு முற்றுகையிட்டிருந்தனர்.

பின்னர் பொலிசார் அவரையும் சுவிஸ் குமாரையும் கோபம் கொண்டிருந்த பொதுமக்களிடமிருந்து காத்து, மாற்று வழிப்பாதையாக கடல் வழியூடாகப் பாதுகாப்பாகக் கொண்டு சென்றனர். ஆயினும் சுவிஸ் குமார் உடனடியாக பொலிசாரினால் விடுதலை செய்யப்பட்டிருந்தார். தொடர்ந்து சில தினங்களின் பின்னர் அவர் கொழும்பு வெள்ளவத்தையில் வைத்து பொலிசாரினால் கைது செய்யப்பட்டார்.

குடும்பத்தை சந்தித்த ஜனாதிபதி

வித்தியா மீதான கூட்டுப்பாலியல் கொலைச்சம்பவம் நடைபெற்று இரண்டு வாரங்களின் பின்னர் அவருடைய தாயாரையும் சகோதரனையும் சந்தித்த நாட்டின் ஜனாதிபதி மைத்திரிபால சிறிசேன இந்தச் சம்பவம் தொடர்பில் விசேட நீதிமன்றம் ஊடாக விரைவில் விசாரணை நடத்தப்படும் என்றும், வித்தியாவின் குடும்பத்தினருக்கு அரசாங்கத்தால் வீடு வழங்கப்படும் என்றும் உறுதியளித்தார்.

சுமார் பத்து மாதங்கள் நடைபெற்ற விசாரணைகளின் பின்னர், வித்தியாவின் கொலைக்கான காரணத்தை பொலிசார் ஊர்காவற்றுறை நீதிமன்றத்தில் வெளியிட்டனர்.

ஒருதலைக் காதல்

வித்தியாவை புங்குடுதீவைச் சேர்ந்த சிவதேவன் துஷ்யந்த் என்பவர் ஒருதலைப்பட்சமாகக் காதலித்தார். வித்தியா அதற்கு உடன்படாத காரணத்தினால் அவர் மீது பழிதீர்த்துக்கொள்வதற்கு, தனது நண்பன் தில்லைநாதன் சந்திரஹாசனுடன் சேர்ந்து அவரைக் கடத்துவதற்கு அவர் திட்டமிட்டார். இந்தத் திட்டத்திற்கு சுவிஸ்குமார் சூத்திரதாரியாகச் செயற்பட்டார்.

ஒரு திருட்டுச் சம்பவத்தில் சம்பந்தப்பட்டமைக்காக வித்தியாவின் தாயார் அளித்த சாட்சியம் காரணமாக ஏற்கனவே பகை உணர்வு கொண்டிருந்த இருவர், இவர்களுடன் மேலதிகமாகச் சேர்ந்து கொண்டனர். வித்தியா மீது பழிதீர்க்கும் திட்டம் நிறைவேற்றப்பட்டது.

அந்தத் திட்டத்தின்படி வித்தியா பாடாசலைக்குத் தனிமையில் சென்ற போது ஆளரவமில்லாத இடத்தில் வைத்து கடத்தப்பட்டு, கூட்டுப்பாலியல் வன்புணர்வின் பின்னர் சிவதேவன் துஷ்யந்த் மற்றும் தில்லைநாதன் சந்திரஹாசன் ஆகிய இருவரினால் கொலை செய்யப்பட்டார் என பொலிசார் தமது ஆரம்ப விசாரணை அறிக்கையில் தெரிவித்தனர்.

11 பேர் மீது குற்றச்சாட்டு

இந்தச் சம்பவத்தில் சம்பந்தப்பட்டவர்கள் என 11 பேர் பொலிசாரினால் கைது செய்யப்பட்டு நீதிமன்றத்தில் முன்னிலைப்படுத்தப்பட்டனர். இவர்களில் இருவருக்கு எதிராகச் சாட்சியங்கள் இல்லை என்ற காரணத்திற்காக அந்த இரண்டு பேரும் வழக்கில் இருந்து விடுதலை செய்யப்பட்டனர்.

இந்த வழக்கின் ஆரம்ப விசாரணைகள் ஊர்காவல் துறை நீதிமன்றத்தில் நடைபெற்றபோது, கொல்லப்பட்ட வித்தியாவின் தாயாரை மிரட்டிய குற்றத்திற்காக சுவிஸ் குமாரின் தாயார் பொலிசாரினால் கைது செய்யப்பட்டு விளக்கமறியலில் வைக்கப்பட்டிருந்தார்.

ஊர்காவற்றுறை நீதிமன்றத்தில் நடைபெற்ற ஆரம்ப விசாரணைகளின் பின்னர் வித்தியாவின் கொலை வழக்கு ட்ரையல் எட் பார் முறையில் யாழ் மேல் நீதிமன்றத்தின் சமாதான அறையில் மே மாதம் 29 ஆம் திகதி ஆரம்பமாகியது.

இது, யாழ்ப்பாணத்தில் நடைபெற்ற முதலாவது ட்ரையல் எட் பார் விசாரணை என்பது குறிப்பிடத்தக்கது.

41 குற்றச்சாட்டுகள்

இந்த வழக்கில் மூன்று சகோதரர்களான பூபாலசிங்கம் இந்திரகுமார், பூபாலசிங்கம் ஜெயக்குமார், பூபாலசிங்கம் தவக்குமார் ஆகியோருடன் மகாலிங்கம் சசிதரன், தில்லைநாதன் சந்திரஹாசன், சிவதேவன் துஷ்யந்த், பழனி ரூபசிங்கம் குகநாதன், ஜெயதரன் கோகிலன், சுவிஸ் குமார் எனப்படும் மகாலிங்கம் சசிகுமார் ஆகிய 9 பேர் எதிரிகளாகக் குறிப்பிடப்பட்டனர்.

இந்த எதிரிகளுக்கு எதிராக, சட்டமா அதிபரினால் 41 குற்றச்சாட்டுக்கள் சுமத்தப்பட்டன.

இந்த வழக்கில் கண்கண்ட சாட்சியாக ட்ரையல் எட் பார் விசாரணையின்போது மூன்று நீதிபதிகளின் முன்னிலையில் தோன்றிய மாப்பிள்ளை என்று அழைக்கப்படும் நடராஜா புவனேஸ்வரன், வித்தியா எவ்வாறு கடத்தப்பட்டார் என்பதையும் அதற்குப் பின்னர் என்ன நடந்தது என்பதையும் தனது சாட்சியத்தில் விவரித்தார்.

அந்தப் பாழடைந்த வீட்டில் கூட்டு வன்புணர்வு நடந்ததாகவும் ஸ்மார்ட் ஃபோனில் வீடியோ படம் எடுத்ததாகவும், அந்த வீடியோவை சுவிஸ் குமாருக்குக் கொடுக்க வேண்டும் என்றும், அவர் அதனை வெளிநாட்டுக்கு கொண்டு போகப் போகின்றார் என்றும் அவர்கள் பேசிக் கொண்டதாகவும், புவனேஸ்வரன் சாட்சியமளிக்கையில் கூறினார்.

வன்புணர்வுக்குப் பின்னர் மயங்கிய நிலையில் கிடந்த வித்தியாவை, அந்தப் பாழடைந்த வீட்டில் இருந்து சுமார் 50 மீட்டர் தொலைவில் பற்றைக்காட்டில் உள்ள ஒர் அலரி மரத்தடிக்கு, நால்வரும் கைத்தாங்கலாகத் தூக்கிச் சென்றனர்.

அந்த மரத்தில் வித்தியாவின் கைகள் இரண்டையும் கழுத்துக்குப் பின்னால் இழுத்து ஒன்றாகச் சேர்த்து, அவருடைய பாடசாலை சீருடையின் இடுப்புப் பட்டியினால் கட்டினார்கள். வித்தியாவின் புத்தகப் பையின் பட்டியினாலும், சப்பாத்துக் கயிறுகளினாலும் அவருடைய கால்கள் இரண்டையும் இழுத்து மரத்துடன் கட்டினார்கள்.

அவருடைய வாயையும் உள்ளாடைத் துணியினால் அடைத்தார்கள். வித்தியாவின் உடைகளை அவர் மீது போட்டார்கள் என நடராஜா புவனேஸ்வரன் சாட்சியமளிக்கையில் தெரிவித்தார்.

ட்ரையல் எட் பார் நீதிமன்ற விசாரணை முறையில் இந்த வழக்கு கடந்த நான்கு மாதங்கள் நடைபெற்றன என்பதும் குறிப்பிடத்தக்கது.


பக்காத்தானில்  ஹிண்ட்ராப்பையும் நியூஜென் கட்சியும் வியூக பங்காளிகள்

பெட்டாலிங் ஜெயா,

எதிர்க்கட்சி கூட்டணியில்  இந்தியர்கள் பலர்  நாடாளுமன்ற, சட்டமன்ற உறுப்பினர்களாக உள்ளனர் என்ற போதி லும் ஹிண்ட்ராப்பையும் நியூஜென் பார்ட்டியையும் தனது வியூக பங்காளிகளாக பக்காத்தான் ஹராப் பான் ஏற்றுக் கொண்டு இருப்பதாக துன் டாக்டர் மகாதீர் முகமட் நேற்று கூறினார். பொதுத் தேர்தலின் போது அவை எதிர்க்கட்சிக்கு துணையாக செயல்படும்.எங்களுடன் ஒத்துழைக்க அவர்கள் ஆர்வம் காட்டியுள்ளனர். ஆனால் நாம் இப்போதே நான்கு கட்சிகளை கொண்டிருக்கிறோம். அவர்களும் சேர்ந்தால் தொகுதி பங்கீடுகள் குறையலாம் என்றார் அவர். ஆகவே, அவர்களுக்கு நாம் ஒரு சிறப்பான இடத்தை வழங்க வேண்டும் என்று அவர் குறிப்பிட்டார்.

Read More: Malaysia Nanban Tamil Daily on 7.3.2018


ஜெ. மரணம் குறித்த என் கேள்விக்கு பிரதமர் பதில் சொல்லாதது ஏன்?

மறைந்த முதல்வர் ஜெயலலிதா குறித்த தனது கேள்விக்கு இதுவரை பிரதமர் மோடி பதிலளிக்காமல் இருப்பது, தமிழகத்தை மத்திய அரசு புறக்கணிக்கிறதோ என்ற சந்தேகத்தை ஏற்படுத்தியுள்ளதாக நடிகை கவுதமி கூறியுள்ளார்.உடல் நலக் குறைவால் முதல்வர் ஜெயலலிதா மறைந்தாலும், அவரது மரணத்தில் சந்தேகம் இருப்பதாகக் கூறி, அது குறித்து விசாரித்து உண்மையைத் தெளிவுபடுத்துமாறு பிரதமருக்குக் கடிதம் எழுதியிருந்தார் நடிகை கவுதமி. ஆனால் அந்தக் கடிதத்துக்கு பிரதமர் தரப்பிலிருந்து எந்த விளக்கமும் இல்லை. இந்த நிலையில் தனது கடிதத்துக்கு இத்தனை நாட்களாகியும் பிரதமர் அலுவலகம் பதில் தராதது ஏன் என்று கவுதமி கேள்வி எழுப்பியுள்ளார். இதுகுறித்து அவர் வெளியிட்டுள்ள அறிக்கையில், "முதல்வர் ஜெயலலிதாவின் மரணம் குறித்த சந்தேகம் நிலவுவதைக் குறிப்பிட்டு கடந்த டிசம்பர் 8-ம் தேதி பிரதமருக்கு ஒரு கடிதம் எழுதினேன். இது சமூக வலைத் தளங்களிலும் மீடியாவிலும் பலராலும் பகிரப்பட்டது. சமூக வலைத் தளங்கள், மீடியாவைப் பாவிப்பதில் பிரதமர் மோடி மற்ற தலைவர்களை விட முன்னோடியாகத் திகழ்பவர். அப்படிப்பட்டவருக்கு நான் எழுதிய கடிதம் நேரடியாகவும் மீடியா வழியாகவும் தெரிந்த பிறகும் கூட, அதற்கான பதிலை பிரதமரோ, அவரது அலுவலகமோ இது வரை தெரிவிக்கவில்லை. இந்த நாட்டின் பிரஜை என்ற முறையில் ஜனநாயக முறைப்படி நான் ஜெயலலிதா மரணத்தால் ஏற்பட்ட வலி மற்றும் சந்தேகத்தை பிரதமருக்குத் தெரிவித்திருந்தேன். பல லட்சம் மக்களுக்குத் தெரிந்த அந்தக் கடிதம், பிரதமரின் பார்வைக்கே போகவில்லை என்பது, குடிமக்களாகிய நம்மைச் சூறையாடுவதற்குச் சமம். பிரதமர் மோடியை நான் பெரிதும் மதித்தேன். அனைத்து குடிமகன்களும் பிரதமர் முன் சமம் என்றால், ஏன் எனத்து கேள்வியை பிரதமர் புறக்கணிக்கிறார்? தென்னிந்தியா, குறிப்பாக தமிழகம் அனைத்துத் துறைகளிலும் மத்திய அரசால் புறக்கணிக்கப்படுகிறதோ என்ற சந்தேகம் எழுகிறது. ஜெயலலிதா மருத்துவமனையில் அனுமதிக்கப்பட்டிருந்தபோது, பலரும் அவரது உடல்நலம் விசாரிக்க நேரில் போய்ப் பார்த்தனர். ஆனால் ஒருவர் கூட அவரது உடல் நிலை பற்றிய உண்மையைத் தெரிவிக்கவில்லை. தமிழக மக்களின் கேள்விகளுக்கு பதில் மறுப்பதும், ஜெயலலிதாவுக்கு நீதி மறுப்பதும் தமிழக மக்களுக்கு மறுக்கப்படும் நீதியாகும். ஜெயலலிதா மறைவு, வரதா புயல் போன்றவற்றால் தமிழக மக்கள் பெரும் துயரத்தில் உள்ளனர். தமிழக மக்கள் தங்கள் கலாச்சார அடையாளத்தை மீட்டெடுக்க பெரும் போராட்டத்தை நடத்த வேண்டிய நிலையில் உள்ளனர். அரசு தங்கள் அழுகைக்கு செவி சாய்க்கவில்லை என்ற வேதனையில் பல விவசாயிகள் உயிரை மாய்த்துக் கொண்டுள்ளனர். இத்தகைய துயரங்களுக்குப் பிறகாவது மத்திய அரசிடமிருந்து தமிழக மக்களுக்கு ஆறுதலான செய்தி ஏதாவது வரும் என்று எதிர்ப்பார்த்தோம். ஒருவரது கேள்விக்கு பதில் கிடைக்க தாமதமானால் பரவாயில்லை... ஆனால் பதிலே கிடைக்கவில்லை என்றால், அந்த குடிமகனுக்கு நாட்டில் பாதுகாப்பில்லை என்றுதானே அர்த்தம்...? அதுவும் பொறுப்பிலிருந்த ஒரு முதல்வர் மர்மமான முறையில் இறந்திருக்கிறார். அவர் மரணம் குறித்த தகவல்களை எந்த ஒளிவு மறைவுமின்றி வெளியிட வேண்டுமல்லவா? இதைத் தெரிந்து கொள்ளவும் நாம் தெருவில் இறங்கிப் போராட வேண்டுமோ?" என்று ஆவேசமாகக் கேட்டுள்ளார்.


ஃபெப்சி தொழிலாளர்கள் வேலை நிறுத்தம் வாபஸ்!

ஃபெப்சி தொழிலாளர்கள் வேலை நிறுத்தம் திரும்பப் பெறப்பட்டது' என்று ஃபெப்சி அமைப்பின் தலைவர் ஆர்.கே.செல்வமணி தெரிவித்துள்ளார். ஃபெப்சி அமைப்பினருடன் வேலை செய்ய மாட்டோம்' என்ற தயாரிப்பாளர்கள் சங்கத்தின் முடிவை திரும்பப் பெற வேண்டும், ஒப்புக்கொண்ட சம்பளத் தைக் குறைக்கக் கூடாது, பொது விதிகளை மதிக்க வேண்டும்' என்ற கோரிக்கைகளை வைத்து ஃபெப்சி தொழிலாளர்கள் கடந்த ஆகஸ்ட் மாதம் 1- ம் தேதியில் இருந்து வேலை நிறுத்தத்தில் ஈடுபட்டு வந்தனர். இதனிடையே, நடிகர் ரஜினிகாந்தை ஆர்.கே.செல்வமணி உள்ளிட்ட ஃபெப்சி நிர்வாகிகள் சந்தித்து பேசினார். இதையடுத்து, ரஜினி, இருதரப்புக்கும் வேண்டுகோள் விடுத்தார். இந்த நிலையில் இன்று செய்தியாளர்களைச் சந்தித்த ஆர்.கே.செல்வமணி, ''ஃபெப்சி தொழிலாளர்கள் வேலை நிறுத்தம் திரும்பப் பெறப்படுகிறது. நாளை முதல் படப்பிடிப்பில் ஃபெப்சி தொழிலாளர்கள் வேலை செய்வர். சம்பள பிரச்னை தொடர்பாக நாளை பேச்சுவார்த்தை நடைபெற உள்ளது'' என்று கூறினார். 'ரஜினி, தயாரிப்பாளர்கள், இயக்குநர்கள் ஆகியோரின் கோரிக்கையை ஏற்று ஏகமனதாக வேலை நிறுத்தத்தை கைவிடுகிறோம்' என்று ஃபெப்சி தொழி லாளர்கள் கூறியுள்ளனர். ஃபெப்சி தொழிலாளர்களின் வேலை நிறுத்தத்தால் கிட்டத்தட்ட 40 தமிழ் திரைப்படங்களின் படப்படிப்பு நடத்து முடியாமல் உள்ளதாக தகவல் தெரிவிக்கப்படுகிறது.


ஷிமோனா ஹெலப் அதிர்ச்சி தோல்வி!

மெல்பர்ன், ஜன. 18- ஆஸ்திரேலிய பொது டென்னிஸ் போட்டியில் ஷிமோனா ஹெலப் 3-6, 1-6 என்ற கணக்கில் அதிர்ச்சிகரமாக தோற்றார். கிராண்ட்ஸ்லாம் போட்டிகளில் ஒன்றான ஆஸ்திரேலிய பொது டென்னிஸ் போட்டி மெல்பர்ன் நகரில் தொடங்கியது. தொடக்க நாளிலே முன்னணி வீராங்கனைகளில் ஒருவரான ஷிமோனா ஹெலப் அதிர்ச்சிகரமாக வெளியேறினார். உலகின் 4ஆம் நிலை வீராங்கனையான அவர் முதல் சுற்றில் அமெரிக்காவைச் சேர்ந்த ஷெல்ப ரோஜர்சை எதிர்கொண்டார். இதில் ஹெலப் 3-6, 1-6 என்ற கணக்கில் அதிர்ச்சிகரமாக தோற்றார். 7ஆம் நிலை வீராங்கனையான கார்பன் முகுருஜா (ஸ்பெயின்) முதல் சுற்றில் 7-5, 6-4 என்ற கணக்கில் மரினாவை (நியூசிலாந்து) வீழ்த்தி 2ஆவது சுற்றுக்கு தகுதி பெற்றார். இதேபோல வீனஸ் வில்லியம்ஸ் (அமெரிக்கா) 7-6, (7-5), 7-5 என்ற நேர்செட் கணக்கில் கேத்ரினாவை (உக்ரைன்) வீழ்த்தினார். உலகின் 5ஆம் நிலை வீரரான நிஷிகோரி (ஜப்பான்) 5-7, 6-1, 6-4, 6-7 (6-8), 6-2 என்ற செட் கணக்கில் கடும் போராட்டத்துக்கு பிறகு குஸ்னெட் கோவை (ரஷ்யா) வீழ்த்தி 2ஆவது சுற்றுக்கு முன்னேறினார். மற்ற ஆட்டங்களில் 10ஆம் நிலை வீரரான தாமஸ் பெர்டிச் (செக் குடியரசு), டொமினிக் (ஆஸ்திரேலியா) ஆகியோர் வென்றனர்.


டத்தோஸ்ரீ அன்வார் சம்பந்தப்பட்ட விவகாரத்தில் சாட்சியைக் கலைக்க ரோஸ்மா முற்பட்டார்.

கோலாலம்பூர்,

பண மோசடி தொடர்பாக 17 குற்றச்சாட்டுகளை எதிர்நோக்கியிருக்கும் டத்தின் ஸ்ரீ ரோஸ்மா மன்சோர் சாட்சிகளை கலைக்க முற்பட்டுள்ளார் என்ற தகவலை அரசு தரப்பு வாதத்திற்கு தலைமை வகிக்கும் கூட்டரசு நீதிமன்றத்தின் முன்னாள் நீதிபதி டத்தோ ஸ்ரீ கோபால் ஸ்ரீராம் அம்பலப்படுத்தி யுள்ளார். ரோஸ்மாவின்  இக்குற்றத்திற்கு உண்மையில் அவருக்கு ஜாமீன் வழங்கப்பட்டிருக்கக்கூடாது.

Read More: Malaysia Nanban Tamil Daily on 6.10.2018


குண்டர் கும்பல்கள்.

குண்டர் கும்பல் அராஜகத்திற்கு முற்றுப்புள்ளி வைக்கும் பொருட்டு நாடு தழுவிய நிலையில் குண்டர் கும்பல் தலைவர்களுக்கு எதிரான வேட்டையை போலீசார் தொடங்கியிருப்பதாக உள்துறை துணை அமைச்சர் டத்தோ நூர் ஜஸ்லான் முகமட் நேற்று கூறினார். குண்டர் கும்பல்கள் சம்பந்தப்பட்ட நட வடிக்கைகளுக்கு எதிராக போலீசார் தங்கள் முயற்சிகளை தீவிரப்படுத் தியிருப்பதால் கூடிய விரைவில் பல குண்டர் கும்பல்களின் தலைவர்கள் கைது செய்யப்படலாம் என்று எதிர்பார்ப்பதாக அவர் சொன்னார். இக்குண்டர் கும்பல்கள் பள்ளிக்கூட மாணவர்களை உறுப்பினர்களாக சேர்ப்பதற்கான நடவடிக்கையில் ஈடுபட்டு வருவதால் நிலைமை தற்போது கவ லைக்கிடமாக உள்ளது. இப்போதே இதற்கு முற்றுப்புள்ளி வைக்கத் தவறினால் பிரச்சினை மோசமடையும். ஜொகூர், கெடா, பினாங்கு ஆகிய மாநிலங் களில் மேற் கொண்ட நடவடிக்கைகளில் போலீசார் பல்வேறு குண்டர் கும்பல் தலைவர்களை கைது செய்துள்ளனர் என்றார்.


புது வருடத்துக்கு முன்னதாக அமைச்சரவை மாற்றம்!!

வரும் சித்திரைப் புது வருடத்துக்கு முன்னதாக அமைச்சரவை மாற்றியமைக்கப்படும் என்று அரச தலைவர் மைத்திரிபால சிறிசேன தெரிவித்துள்ளார்.

இன்று நடைபெற்ற அமைச்சரவைக் கூட்டத்தின் போதே அரச தலைவர் இதனைத் தெரிவித்துள்ளார்.


எனக்கு கிடைத்த விருது அனைத்து வாழும் பெற்றோருக்கும் சமர்ப்பணம்

கோலாலம்பூர்,

தன் மூன்று பிள்ளைகளும் ஒருதலைப் பட்சமாக இஸ்லாத்திற்கு மத மாற்றம் செய்யப்பட்ட தற்கு எதிரான ஒன்பது ஆண்டு போராட்டத் தில் தன் துணிச்சலை பாராட்டி வழங்கப்பட்ட அனைத்துலக துணிவுமிக்க மகளிர் விருதை இந்நாட்டின் அனைத்து தனித்து வாழும் பெற்றோருக் கும் சமர்ப்பிப்பதாக எம்.இந்திரா காந்தி கூறுகிறார்.இதை நான் எதிர்பார்க்கவே இல்லை. இது எனக்கு மட்டும் அல்ல. என்னை போன்ற அனைத்து தனித்து வாழும் பெற்றோ ருக்கும் சமர்ப்பணம் என்று நேற்று மலேசியாவிற்கான அமெரிக்க தூதர் கமலா ஷிரின் லக்தீரிடமிருந்து அவ்விருதை பெற்றுக்கொண்ட போது இந்திரா கூறினார்.

Read More: Malaysia Nanban Tamil Daily on 29.3.2018


நாங்கள் பஞ்சாயத்து பண்ண முடியாது!'- காஷ்மீர் விஷயத்தில் ரஷ்யா

இந்தியா - பாகிஸ்தானுக்கு இடையில் நிலவும் காஷ்மீர் பிரச்னையை, அவர்கள்தான் தீர்த்துக் கொள்ள வேண்டும். அதில் ரஷ்யா தலையிடாது' என்று கறார் அறிவிப்பை வெளியிட்டுள்ளது ரஷ்யா. முன்னர் பாகிஸ்தான் ஊடகங்கள், 'பாகிஸ்தான் வெளியுறவுத் துறை அதிகாரி நபீஸ் சகாரியா ரஷ்ய அதிபர் விளாடிமிர் புதினை சந்தித்து, இந்தியா - பாகிஸ்தான் இடையில் நிலவும் பிரச்னையில் தலையிட்டு தீர்த்து வைக்குமாறு கேட்டுள்ளார். அதற்கான நடவடிக்கைகளை ரஷ்ய தரப்பு விரைவில் எடுக்கும்.' என்று பகீர் செய்தியை வெளியிட்டது. இந்த செய்தி பாகிஸ்தான் ஊடகங்கள் வெளியிட்டாலும், உலக அளவில் அதன் வீச்சு இருந்தது. இந் தியா இது குறித்து ஏதாவது கூறுவதற்கு முன்னர் ரஷ்யா, 'பாகிஸ்தான் ஊடகங்களில் கூறியுள்ளது போல மத்தியஸ்தம் செய்யும் எண்ணம் எங்களுக்கு அறவே இல்லை' என்று மறுப்பு தெரிவித்துள்ளது. இது குறித்து ரஷ்யா வெளியிட்டுள்ள அறிக்கையில், 'பாகிஸ்தான் மீடியாக்கள் மூலம், இந்தியா - பாகிஸ்தான் இடையில் நிலவி வரும் உறவுச் சிக்கலை தீர்க்க ரஷ்யா முன் வந்துள்ளது என்று கூறப்பட்டுள்ளது. முக்கியமாக காஷ்மீர் விவகாரத்தில் ரஷ்யா தலையிட்டு சமாதானம் செய்து வைக்கும் என்று கூறப்பட்டுள்ளது. ரஷ்யாவுக்கு அதைப் போல எண்ணம் எதுவும் இல்லை என்பதை தெள்ளத் தெளிவாக கூறிக்கொள்ள விரும்புகிறோம். நாங்கள் முன்னர் எடுத்த முடிவும் நிலைப்பாடும் அப்படியே தொடரும். இந்தியாவுக்கும் பாகிஸ்தானுக்கும் இடையில் உள்ள கருத்து வேறுபாடுகளை அந்த இரு நாடுகள் மட்டுமே பேசித் தீர்த்துக் கொள்ள வேண்டும்.' என்று விளக்கிவிட்டது. இந்த விஷயம் குறித்து இந்திய வெளியுறவுத் துறை செய்தித் தொடர்பாளர் கோபால் பாக்ளே, 'இந்தியா - பாகிஸ்தான் இடையில் சமாதானம் செய்ய நாங்கள் தயார் என்று ரஷ்யா இதுவரை ஒருபோதும் கூறவில்லை. பாகிஸ்தானுடன் இந்தியாவுக்கு நிலவும் பிரச்னையில் மூன்றாவது நபர் தலையீட்டை இந்தியா விரும்பாது என்பது ரஷ்யாவுக்கு நன்றாகத் தெரியும். பாகிஸ்தான் தரப்பில் இருந்து தீவிரவாதம் கைவிடப்பட்டால்தான் இந்தியா பேச்சுவார்த் தைக்கு இணங்கி வரும்' என்று தெளிவாக கூறிவிட்டார்.


அ.தி.மு.க. ஆலோசனை கூட்டத்தில் அமைச்சர் முன்பு அடிதடி - நாற்காலிகள் பறந்தன!

பாராளுமன்ற தேர்தல் வருவதையொட்டி திண்டுக்கல் மாவட்டத்தில் உள்ள திண்டுக்கல், பழனி, ஆத்தூர், நிலக்கோட்டை, ஒட்டன்சத்திரம், நத்தம், வேடசந்தூர் உட்பட 7 சட்டமன்ற தொகுதிகளுக்கான பூத் கமிட்டி நிர்வாகிகள் ஆலோசனை கூட்டம் திண்டுக்கல்-நத்தம் ரோட்டில் உள்ள டிஎஸ்எல் மஹாலில் நடைபெற்றது. கூட்டத்திற்கு திண்டுக்கல் மாவட்ட அ.தி.மு.க. செயலாளர் வெ.மருதராஜ் தலைமை தாங்கினார்.

சிறப்பு அழைப்பாளராக தமிழக வனத்துறை அமைச்சர் திண்டுக்கல் சி.சீனிவாசன், முன்னாள் அமைச்சரும், கழக அமைப்புச் செயலாளருமான நத்தம் இரா.விசுவநாதன் ஆகியோர் கலந்து கொண்டனர். கூட்டத்தை ஆத்தூர் ஒன்றிய அண்ணா தி.மு.க. செயலாளர் பி.கே.டி.நடராஜன் வரவேற்று துவக்கி வைத்தார். கூட்டத்திற்கு தலைமை தாங்கி பேசிய மாவட்ட செயலாளர் மருதராஜ் ஏழு சட்டமன்ற தொகுதிகளில் நிலக்கோட்டை சட்டமன்ற தொகுதிக்கு ஏற்கனவே பூத் கமிட்டி நிர்வாகிகள் தேர்வு செய்யப்பட்டு தேர்தல் பணி பம்பரம் போல் செயல்பட்டு வருகிறது. மீதமுள்ள ஆறு சட்டமன்ற தொகுதிகளுக்கு பூத் கமிட்டி நிர்வாகிகளுக்கான ஆலோசனைக் கூட்டம் இன்று நடைபெற்று வருகிறது.

அ.தி.மு.க. தொண்டர்கள் அனைவரும் ஒற்றுமையுடன் இருந்து தேர்தல் பணியாற்ற வேண்டும் என்று பேசிக் கொண்டிருந்த போது, திமுதிமுவென தொப்பம்பட்டியைச் சேர்ந்த நூற்றுக்கணக்கான அ.தி.மு.க. தொண்டர்கள் மற்றும் நிர்வாகிகள் கூட்டத்தின் நடுவே சென்று பேசிக் கொண்டிருந்த மாவட்டச் செயலாளர் மருதராஜை பார்த்து கூட்டத்தை நிறுத்துய்யா என்று சத்தம் போட்டவாறு மேடை முன்பு வந்து தகராறில் ஈடுபட்டனர். உடனே மாவட்ட செயலாளர் மருதராஜ் கூட்டத்தை நிறுத்த  சொல்ல நீங்கள் யார்? என கேள்வி கேட்டார். உடனே அவர்கள் நாங்கள் இல்லாமல் நீங்கள் வெற்றி பெற முடியுமா? என சத்தம் போட்டனர்.

நிலைமை கட்டுக்கடங்காமல் போகவே வனத்துறை அமைச்சர் திண்டுக்கல் சீனிவாசன் கூட்டத்தைப் பார்த்து சமாதானப்படுத்த முயன்றார். அதற்கு அவர்கள் கட்டுப்படாமல் மீண்டும் கூச்சலிடவே முன்னாள் அமைச்சர் நத்தம் இரா.விசுவநாதன் மைக்கில் அமைதியாக இருக்கச் சொன்னார். முதலில் நீங்கள் உட்காருங்கள் என தொப்பம்பட்டியைச் சேர்ந்த அ.தி.மு.க நிர்வாகிகள் கூச்சலிட்டனர். உடனே மூவரும் நாற்காலியில் உட்கார்ந்தபின்பு வனத்துறை அமைச்சர் திண்டுக்கல் சீனிவாசன் தனது அருகில் உட்கார்ந்திருந்த தொப்பம்பட்டி ஒன்றிய செயலாளர் கிட்டுச்சாமியை கூப்பிட்டு என்னய்யா விசயம் விசாரி என கூறினார்.

அப்போது சரமாரியாக குற்றச்சாட்டுகளை தொப்பம்பட்டி ஊராட்சி அ.தி.மு.க. நிர்வாகிகள் வீசினார்கள். தொப்பம்பட்டி ஒன்றிய செயலாளர் கிட்டுச்சாமி கூச்சலில் ஈடுபட்ட தனது ஒன்றியத்தைச் சேர்ந்த (தொப்பம்பட்டி ஊராட்சி) நிர்வாகிகளை சமாதானப்படுத்த முயன்றார். உடனே அ.தி.மு.க. நிர்வாகிகள் முதலில் உன்னை மாற்ற வேண்டும் கட்சியிலிருந்து நீக்க வேண்டும் என கூச்சலிட்டனர். தொடர்ந்து அவர்கள் கூச்சலிடவே மாவட்ட செயலாளர் மருதராஜ், வனத்துறை அமைச்சர் திண்டுக்கல் சீனிவாசன், முன்னாள் அமைச்சர் இரா.விசுவநாதன் ஆகியோர் மௌனமாக இருந்தனர். அப்போது அ.தி.மு.க. நிர்வாகி ஒருவர் தொப்பம்பட்டி ஒன்றியத்தில் சத்துணவு பணிக்கான வேலை நியமனத்தில் பலமுறைகேடுகள் நடந்துள்ளது. மாற்றுக்கட்சி யினருக்கு ஒன்றிய செயலாளர் கிட்டுச்சாமி கூடுதலாக தொகையை வாங்கிவிட்டு சத்துணவு வேலை கொடுத்துள்ளார்.

இப்படி செய்தால் கட்சியை எப்படி வளர்க்க முடியும் என்று கேட்டனர். இதுவரை அமைதியாக இருந்த மற்ற தொகுதியைச் சேர்ந்த அ.தி.மு.க. நிர்வாகிகள் நீங்களே சத்தம் போட்டுக் கொண்டிருந்தால் கூட்டம் எப்படி நடத்த முடியும் என்று கேட்டனர். அப்போது திண்டுக்கல்லைச் சேர்ந்த அ.தி.மு.க. நிர்வாகி ஒருவர் தொப்பம்பட்டியைச் சேர்ந்த அ.திமு.க. நிர்வாகிகளை பார்த்து நீங்கள் எல்லாம் அ.தி.மு.க. கட்சிக்காரர்களா? இப்படி செய்தால் எப்படி கட்சி வளரும் என கேள்வி கேட்டார்.

உடனே அவர்கள் அமைச்சரும், மாவட்ட செயலாளரும் இருக்கும் இடத்தில் தான் கேள்வி கேட்க முடியும். மாவட்ட கழகத்தில் (கட்சி அலுவலகம்) எப்படி கேட்க முடியும் என்று கேட்டதோடு, கேள்வி கேட்ட அந்த அ.தி.மு.க. தொண்டரை நாற்காலியை தூக்கி அடித்தவுடன் சரமாரியாக தொப்பம்பட்டி யைச் சேர்ந்த அ.தி.மு.க. நிர்வாகிகள் அனைவரும் ஒன்று சேர்ந்து அந்த அதிமுக நிர்வாகியை கூட்டத்திலேயே ஓட ஓட தர்ம அடி கொடுத்து சேர்களை தூக்கி வீசி அவர் மீது எரிந்து ஓடவிட்டனர். அவர் உயிருக்கு பயந்து மண்டபத்தின் தென்புறம் உள்ள சமையலறைக்குள் புகுந்தார்.

அங்கேயும் அடிப்பதற்காக விரட்டி வந்த அ.தி.மு.க. நிர்வாகிகளை போலீசார் தடுத்து நிறுத்தினார்கள். உடனடியாக அவர்கள் மாவட்ட அ.தி.மு.க நிர்வாகிகளுக்கு கோசமிட்டவாறு கூட்டம் நடைபெற்ற மண்டபத்தை விட்டு வெளியேறிவிட்டனர். அதன்பின்னர் மண்டபத்தில் அமைந்திருந்த கட்சித் தொண்டர்களை சமாதானப்படுத்தினார்கள். அதன்பின்னர் பேசிய வனத்துறை அமைச்சர் திண்டுக்கல் சீனிவாசனோ... நாமெல்லாம் அண்ணன், தம்பியை போல் ஒற்றுமையாக இருந்து கட்சிப் பணியாற்ற வேண்டும். நம்மிடம் உறவாடி நம்முடைய கட்சி ஒற்றுமையை சீர்குழைப்பதற்காக ஒருசிலர் திட்டமிட்டு பிரச்சனையை ஏற்படுத்தி வருகின்றனர். அதற்கு அ.தி.மு.க. தொண்டர்கள் இடம் கொடுக்கக்கூடாது என கூறினார். இச்சம்பவம் திண்டுக்கல் மாவட்டத்தில் எதிர்கட்சியினர் மத்தியில் பெரும் பரபரப்பை ஏற்படுத்தி உள்ளது!


ஆஸ்திரேலியாவை அழிப்போம்: மூன்றாம் உலக போர் தொடங்கும்!

அணு ஆயுதம் மூலம் ஆஸ்திரேலியாவை தகர்போம் என கூறியுள்ள வட கொரியா அதன் மூலம் மூன்றாம் உலக போர் தொடங்கும் என சூசகமாக தெரி வித்துள்ளது.வட கொரியா தொடர்ந்து அணு ஆயுத சோதனை நடத்தி உலக நாடுகளை பீதியில் ஆழ்த்தி வருகிறது. இந்நிலையில், வடகொரியாவின் வெளியுறவு துறை செய்தி தொடர்பாளர் விடுத்துள்ள முக்கிய அறிக்கையில், வடகொரியாவை தனிமைப்படுத்தும் மற்றும் அகற்றும் முயற்சியில் இருக்கும் அமெரிக்காவின் செயலை ஆஸ்திரேலியா பின்பற்றினால் அது கண்டனத்துகுரியது. இதை ஆஸ்திரேலியா செய்வது தற்கொலை செய்து கொள்வதற்கு சமம். இதை அவர்கள் தொடர்ந்தால் அவுஸ்ரேலியா மீது அணுகுண்டு வீசுவோம் என கூறப்பட்டுள்ளது. இது நடந்தால் அவுஸ்திரேலியாவின் சிட்னியில் உள்ள வரலாற்று சிறப்புமிக்க கலை மையம் Opera House தகர்க்கப்படும். இந்த தாக்குதல் மூலம் மூன்றாம் உலக போரை ஆரம்பிப்பது வட கொரியாவின் திட்டம் என நம்பப்படுகிறது. இதனிடையில், வட கொரியாவின் அணு குண்டு அனுகுமுறை நம் பிராந்தியத்திற்கு ஏற்கத்தக்கது அல்ல என அவுஸ்ரேலியா வெளியுறவு துறை அமைச்சர் Julie Bishop இரு தினங்களுக்கு முன்னர் எச்சரித்தது குறிப்பிடத்தக்கது.


தந்தையின் கழுத்தை அறுத்து கொலை செய்த மகன்

(துர்க்கா) ஜெம்பூல், பணம் கேட்டு கொடுக்காத தந்தையை பாராங் கத்தியால் கழுத்தை அறுத்து கொலை செய்து தலைமறைவான மகன் கைதாகி காவலில் 7 தினங்களுக்கு தடுத்து வைக்க நீதிமன்றத்தில் உத்தரவு பெறப்பட்டது. நேற்று முன்தினம் காலை 9.00 மணியளவில் பகாவ் மாஜிஸ் திரேட் நீதிமன்றத்தில் தந்தையை கொலை செய்த (48 வயது) மகன் காவலில் தடுத்து வைக்க நீதிபதி முகமட் ரேட்ஜா அஜார் ரெஜாலி உத்தரவிட்டார். கடந்த ஞாயிற்றுக்கிழமை இரவு 10.30 மணியளவில் பெல்டா லூய் தீமோர் நிலக்குடி யேற்றவாசி எஸ்.வேலாயுதம் (73 வயது), என்பவர் வீட்டில் இரத்த வெள்ளத்தில் உயிருக்குப் போராடிக்கொண்டிருப்பது கண்டுபிடிக்கப்பட்டு போலீசார் மருத்துவமனைக்கு கொண்டு செல்வதற்கு முன்பாகவே மரண மடைந்ததாக தெரிவிக்கப்பட்டது. பணம் கொடுக்காத காரணத்தினால் தந்தையை இரக்கமின்றி பாராங் கத்தியால் வெட்டிக் கொலை செய்ததாக குற்றவியல் 302இன் கீழ் கைது செய்யப் பட்டு காவலில் தடுத்து வைக்கப்பட்டுள்ள மகன் தீவிர புலன் விசாரணைக்குப் பிறகு நீதிமன்றத்தில் குற்றம் சாட்டப்படுவார் என்று கூறப்பட்டது.


அரசு ஊழியர் என கூறிக் கொண்டு மக்களை ஏமாற்றிப் பணம் பறித்தார்!

அரசு ஊழியர் என கூறிக் கொண்டு இந்த வட்டரத்தில் உள்ளவர்களை ஏமாற்றி பணத்தை பறித்து வந்த 47 வயது ஆடவரை போலீசார் கைது செய்துள்ளனர்.கடந்த வியாக்கிழமை மாலை 5 மணியளவில் செபராங் பிறையிலுள்ள தங்கும் விடுதியில் போலீசார் சோதனையை மேற்கொண்டபோது கெடாவைச் சேர்ந்த இந்நபர் கைது செய்யப் பட்டுள்ளார். சம்பந்தப்பட்ட நபர் மீது இதுவரையில் 49 மோசடி வழக்குகள் பதிவு செய்யப்பட்டுள்ளது எனவும் சுமார் வெ.8 லட்சத்தை இவர் மோசடி செய்துள்ளதாகவும் பாராட் டாயா மாவட்ட போலீஸ் தலைவர் அன்வார் ஒமார் தெரி வித்தார்.கடந்த 7 வருடங்களாக இவர் மோசடி நடவடிக்கையில் ஈடுபட்டு வந்துள்ளார். கார்களை மலிவு விலைக்கு விற்பதாகக் கூறியும் இவர் மக்களை ஏமாற்றி வந்துள்ளார். கைது செய்யப்பட்ட நபர் மேல் விசாரணைக்காக 4 நாட்கள் தடுப்புக் காவலில் வைக்கப்பட்டுள்ளதாக அன்வார் ஒமார் தெரிவித்தார்


பிச்சை எடுப்பதற்காக கடத்தப்பட்ட தாய்லாந்து பிரஜைகள் ஐவர் மீட்பு

ஈப்போ மனிதக் கடத்தலுக்கு இலக்கானவர்கள் என நம்பப்படும் ஐந்து தாய்லாந்து பிரஜைகளை பிச்சை எடுக்கச் செய்யும் கும்பல்களின் பிடியிலிருந்து மீட்டுள் ளதாக பேரா மாநில குற்றத் தடுப்புப் பிரிவின் தலைவர் போலீஸ் மூத்த உதவி ஆணையர், டத்தோ கான் தியன் கீ கூறியுள்ளார்.18க்கும் 28 வயதுக்கும் இடைப்பட்ட அந்த ஆடவர்கள் தாய்லாந்து நராத்திவாட் எனுமிடத்தில் பள்ளிவாசல் ஒன்றை நிறுவுவதற்கு எனக் கூறி நிதியுதவி கேட்டுள்ளனர். இது கடந்த 11 மாதங்களாக நடந்து வந்துள்ளது. சம்பந்தப்பட்ட தாய்லாந்து பிரஜைகள் நிதி வசூலிக்கும் பணியை முறையாக மேற்கொள்கிறார்களா எனக் கண்காணித்து வேலை வாங்குபவரான 36 வயதுடைய மற்றொரு தாய்லாந்து பிரஜையும் கைது செய்யப்பட்டுள்ளார்.தஞ்சோங் ரம்புத்தான், தாமான் தஞ் சோங் டாமாயிலுள்ள ஒரு வீட்டில் கடந்த செவ்வாயன்று இரவு திடீர் ஆய்வு மேற்கொள்ளப் பட்டது. அதையடுத்து அந்த கண்காணிப்பாளர் கைது செய்யப் பட்டார். ஆள் கடத்தலுக்கு உள்ளான ஐவரில் ஒருவரை கூனோங் ராப்பாட்டில் போலீஸ் கைது செய்தது. அவரிடம் பண உதவி கேட்கும் நடவடிக் கைகள் குறித்த ஆவணங்கள் இருந்தன. அத்துடன் மஸ்ஜிட் நூருல் ஹுடாவுக்கு நிதி வசூலிக்கும் ரசீது களும் இருந்தன. அவரின் மூலமாக மற்ற வர்களும் பிடிபட்டனர். வெள்ளை நிற கார் ஒன்றும் பறிமுதல் செய்யப்பட்டுள்ளது. அத்துடன் வெ.924 ரொக்கம், 5 கைத் தொலைபேசிகள், நிதி வசூலிக்கும் பில் புத்தகங்கள் 4, 5 கடப் பிதழ்கள் ஆகியன பறிமுதல் செய்யப்பட்டுள்ளன. இவ்வழக்கு 2007 ஆம் ஆண்டு ஆள் கடத்தல், புலம் பெயர் வோரை கடத்துவதற்கு எதிரான சட்டப் பிரிவு 12, 41 ஆகியவற்றின் கீழ் புலனாய்வு செய்யப்படுவதாகவும் அவர் கூறியுள்ளார்.


எங்களுக்கு மரியாதை இல்லை.  வெளியேறுகிறோம்.  மஇகா, ம.சீ.ச கட்சிகள் அதிரடி.

கோலாலம்பூர்,

தேசிய முன்னணியை விட்டு வெளியேறுவதை விட எங்களுக்கு வேறு வழியில்லை. புதிய கூட்டணி உதயமாகும் என ம.சீ.ச., ம.இ.கா. ஆகிய இரு கட்சிகளும் நேற்று அதிரடியான முடிவை அறிவித்தன. தேசிய முன்னணி கூட்டணியில் அம்னோவிற்கு அடுத்து இரு முக்கியமான பங்காளி கட்சிகளாக ம.இ.கா.வும் ம.சீ.ச. வும் விளங்கி வரும் நிலையில், தே.மு. கூட்டணியில் தங்களின் நிலைப்பாடு குறித்து முடிவு செய்ய தலைநகரின் பிரபலமான ஓட்ட லில் அவ்விரு கட்சிகளும் நேற்று ரகசிய கூட்டத்தை நடத்தின.

Read More: Malaysia Nanban Tamil Daily on 5.3.2019


உலகின் சிறந்த மாடலாக தெரிவாகிய இலங்கை பெண்!

2017ஆம் ஆண்டிற்கான உலகின் சிறந்த மாடலுக்கான கிரீடத்தை இலங்கை பெண் ஒருவர் வென்றுள்ளார். கடந்த 14ம் திகதி ஸ்பெயினில் நடைபெற்ற போட்டியில் சுலக்ஷ் ரணதுங்க என்ற இலங்கை பெண்ணே இந்த கிரீடத்தை வென்றுள்ளார். இலங்கையில் பிரபல வடிவமைத்தல் கலைஞராக செயற்படும் சுலக்ஷி ரணதுங்க, தற்போது சினிமாவிலும் நடித்து வருகிறார். தற்போது ஸ்பெயினில் தங்கியுள்ள சுலக்ஷ் தனது வெற்றியினை சமூக வலைத்தளம் ஊடாக பகிர்ந்துள்ளார்.


கமல் எதிர்கால அரசியலில் மாற்று சக்தியாக வருகிறாரா?

நேற்று வெளியான கருத்துக்கணிப்பு முடிவில் தமிழகத்தில் திமுகவும், மத்தியில் பாஜகவும் முன்னிலையில் இருப்பதாக பிரபல தனியார் தொலைக்கா ட்சிகள் நடத்திய கருத்துக்கணிப்பு முடிவில் தெரிவித்தனர்.இந்த நிலையில் கமலின் மக்கள் நீதி மய்யம் கட்சி எதிர் காலத்தில் அரசியலில் பெரும் மாற்றத்துக்கான சக்தியாக இருக்கும் என்று அரசியல் பார்வையாளர்கள் கருதுகின்றனர்.தேர்தலுக்கு பிந்தைய கருத்துக்கணிப்பால் அணைத்து கட்சிகளும் அடுத்தகட்ட நடவடிக்கை குறித்து ஆலோசனையில் ஈடுபட்டுள்ளனர்.

மேலும் தமிழகத்தில் அதிமுகவின் பெருவாரியான வாக்குகளை தினகரனின் அமமுக கட்சி பிரித்ததாக தேர்தலுக்கு பிந்தைய கருத்துக்கணிப்பில் சொல்கி ன்றனர். இதனால் அதிமுகவுக்கு பெரும் பின்னடைவு ஏற்பட்டுள்ளதாகவும் ஒரு தகவல்  சொல்லப்படுகிறது. மேலும் இந்த தேர்தலில் கமலின் மக்கள் நீதி மய்யம் பெருவாரியான நடுநிலை வாக்குகளை பிரித்ததாகவும் மற்றும் புது வாக்காளர்களின் வாக்குகளை பெற்றதாகவும் கூறப்படுகிறது. கமலுக்கு இந்த தேர்தலில் ஒரு தொகுதி கூட கிடைக்கும் என்று கருத்துக்கணிப்பில் வரவில்லை என்றாலும் அடுத்த வரவிருக்கும் தேர்தலில் ஒரு முக்கிய அரசியல் சக்தி யாக இருக்கும் என்றும் அரசியல் பார்வையாளர்கள் கூறுகின்றனர்.இதன் மூலம் நடுநிலை வாக்குகளை கவரும் கட்சியாக மக்கள் நீதி மய்யம் உரு வெடுத்துள்ளது.


தாயார் இறப்பதற்கு முன்பு தம்பியிடம் ஒப்படைக்கப்பட்ட வைஷ்ணவியே அந்தச் சிறுமி!

கோலாலம்பூர், பூச்சோங் பெர்டானாவில், 62 வயதுடைய மாதுவால் துடிக்கத் துடிக்க அடித்துத் துன்புறுத்தப்பட்ட 6 வயது சிறுமியின் விவகாரம் சமூக வலைத்தளங் களில் இன்னும், ஓயவில்லை. அந்தச் சிறுமி யார்? அடித்துத் துன்புறுத்திய அந்த மாது யார்? அந்தச் சிறுமியின் தந்தை என்று கூறிக் கொண்டவர் உண் மையில் தந்தையா? எனப் பல திடுக்கிடும் செய்திகள் தொடர்ந்து சர்ச்சைகளை ஏற்படுத்தியுள்ளன. சிறுமி மாறி மாறி பிரம்பால் அடிக்கப்படும் 3 நிமிட காணொளி ஒன்று சமூக ஊடகங்களில் வெளியானதைத் தொடர்ந்து, சிறுமிக்கு இழைக்கப்பட்ட கொடுமையைக் கண்டு மலேசியர்கள் கடும் ஆத்திரம் கொண்டுள்ளனர். இது தொடர்பாக துரித நடவடிக்கையில் இறங்கிய போலீசார், சம்பந்தப்பட்ட மாதைக் கைது செய்து நீதிமன்றத்தில் நிறுத்தி 7 நாட்கள் தடுப்புக் காவலில் வைக்க நீதிமன்ற அனுமதியைப் பெற்றனர். சாப்பிடும் போது சோறு சிந்திவிட்டது என்பதற்காக அந்த சிறுமியைப் பிரம்பினால் இடைவிடாமல் கதறக் கதற அடித்துக் கொண்டே இருந்தார் அந்த மாது. கிட்டத்தட்ட 30க்கும் மேற்பட்ட முறை பிரம்பினால் அடிக்கப்பட்ட போது வலிதாங்க முடியாமல் சிறுமி அலறும் காணொளியைக் கண்ட பல மலே சியர்கள் கண்ணீர் சிந்தினர். ஆவேசத்துடன் விமர்சித்து வருகின்றனர். இந்நிலையில், அந்தச் சிறுமியின் தந்தை எனக் கூறிக் கொண்ட ஒருவர், மற்றொரு காணொளியை வெளியிட்டு, சிறுமி தன்னுடைய 4 ஆவது பிள்ளை என்றும் பராமரிப்பதற்காகத் தனது மாமியாரிடம் விட்டு வைத்திருந்த போது இந்தக் கொடுமை நடந்திருந்தப்பதாக கூறியுள்ளார். இது குறித்து போலீசில் புகார் செய்திருப்பதாக தெரிவித்துள்ளார். சிறுமி அடிக்கப்படும் போது அந்தக் காட்சியை வீடியோ எடுத்த மற்றொரு பெண்மணி, ஏன் சிறுமி அடிக்கப்படுவதைத் தடுக்கவில்லை என்ற கேள் வியையும் அவர் எழுப்பி இருந்தார். இந்நிலையில் அந்தச் சிறுமி யார்? என்பது பற்றி சமூக ஊடகங்களில் குரல் பதிவு செய்தியை ஒரு பெண் வெளி யிட்டு அதிர்ச்சியினை ஏற்படுத்தி இருக்கிறார். அந்தச் சிறுமியை அடித்தவர் அவளுடைய பாட்டியே அல்ல. தன் பிள்ளை என்று கூறி காணொளியை வெளியிட்டவர் அந்தச் சிறுமியின் தந்தையே அல்ல என்றும் அந்தப் பெண்மணி தகவல் வெளியிட்டிருக்கிறார்.அந்தக் குரல் பதிவுச் செய்தி மேலும் கூறுவதாவது: அந்தச் சிறுமியின் பெயர் வைஷ்ணவி. பாவம் அந்தச் சிறுமிக்குச் அம்மா இல்லை. சிறுமி ஒரு வயது குழந்தையாக இருந்த போது அவளுடைய அம்மா புற்றுநோயால் இறந்துவிட்டார். எனக்கு இவர்களை எல்லாம் நன்கு தெரியும். வைஷ்ணவியின் அம்மா நிறையக் கனவுகளுடன் இருந்தார். பிள்ளையைப் பள்ளிக்கு அனுப்பும் காட்சியைக் காண ஆசைப்பட்டார். வைஷ்ணவியைப் பட்டதாரியாக்க ஆசைப்பட்டார். தாம் இறக்கும் முன்னர் ஒரு வழக்கறிஞரை அமர்த்தித் தன்னுடைய குழந்தையைத் தனது தம்பியிடம் தத்துக் கொடுத்து வளர்க்கும்படி செய்தார். மேலும், அப்பா வேறொரு திருமணம் செய்து கொண்ட நிலையில் அவருக்கு வேறு வழியில்லாமல் இந்த ஏற்பாட்டை செய்த பிறகு இறந்து போனார். ஆனால், அவருடைய தம்பியோ, அந்தப் பிள்ளையைத் தன்னுடைய மாமியாரிடம் ஒப்படைத்தார். இதனால் தான் இந்தக் கொடூரம் நடந்தது.தன்னுடைய மாமி யாரால் அடித்துத் துன்புறுத்தப்பட்டது தனக்குத் தெரியாது என்று ஒருவர் கூறுவது ஏற்கக் கூடியதா? சாதாரணமாகக் குழந்தைகளைப் ‘பேபி சிட்டரிடம்" விட்டால்கூட சிறிது காயங்கள் இருந்தால் அது பற்றி விசாரிப்போம். பதறிப் போவோம்.ஆனால், மாமியாரிடம் விடப்பட்ட குழந்தை, இப்படி அடிக்கப்படும் போது காயங்களோ, உடலில் வீக்கங்களோ ஏற்படாமல் இருந்திருக்குமா? அதனை அப்பா என்று கூறும் அவர் பார்த்திருக்க மாட்டாரா? கவனித்து இருக்கமாட்டாரா? எனவே, சமூக வலைத்தளங்களில் இருக்கும் மக்களே சிந்தித்து பாருங்கள். இந்தப் பிரச்சினையை இப்படியே விட்டு விடாதீர்கள். நிறைய கேள்வி எழுப்புங்கள். தன்னுடைய மாமியாரைக் காப்பாற்ற முயற்சிப்பது போல இருக்கிறது. கடந்த ஆண்டில் சிறுமி அடிக்கப்பட்டபோது எடுக்கப்பட்ட காணொளி என்கிறார்கள். அந்தக் காணொளியைப் பார்த்து அது கடந்த ஆணடு எடுக்கப்பட்டது என்று அந்த சிறுமியே சொல்கிறாள். அவளுக்கு தெரிந்திருக்கும் போது, தன் மாமி யார் அடித்து துன்புறுத்துவது தனக்குத் தெரியாது என்று அவர் சொல்வது நம்பக்கூடியதா? வீடியோ எடுத்த அந்தப் பெண், ஏன் தடுக்கவில்லை என்று கேட்கிறார். இது கூட தன் மாமியாரைக் காப்பாற்றுவதற்காகவா?என்று அவரிடம் மக்கள் கேள்வி எழுப்பவேண்டும். இதை இப்படியே விட்டு விட அனுமதித்து விடாதீர்கள். அந்தச் சிறுமிக்கு நியாயம் கிடைக்க வேண்டும். இறந்து போன அவளுடைய அம்மாவுக்கும் நியா யம் கிடைக்க வேண்டும். எனது குரல் பதிவைச் சமூக வலைத்தளங்களில் வைரலாக்குங்கள். மக்களிடம் இது போய்ச் சேரவேண்டும். இவ்வாறு அந்தக் குரல் பதிவில் அந்தப் பெண் கூறியிருக்கும் தகவல் பரபரப்பாகச் சமூக ஊடகங்களில் பரவலாகி வருகிறது. எனினும், இந்தக் குரல் பதிவுக்கு உரியவர் பற்றி விவரங்கள் எதுவும் இல்லை. மேலும் இந்தத் சம்பவத்தில் சம்பந்தப்பட்டுள்ள அனைவரின் பெயரையும் அவர் சுட்டிக் காட்டியுள்ளார். ஆனால், அதனை உறுதிப்படுத்த இயலவில்லை. அந்தத் தகவலின் உண்மைத் தன்மையையும் உறுதிப்படுத்த இயல வில்லை.


சிறையில் கொல்லப்பட்ட கைதி குத்துச் சண்டை வீரர் ராம்குமார்

பெட்டாலிங் ஜெயா, ஏப். 19- சுங்கை பூலோ சிறைச்சாலையில் கடந்த சனிக்கிழமை நிகழ்ந்த இரு கும்பல்களுக்கிடையிலான கைகலப்பில் குத்திக் கொல்லப்பட்ட ஆடவர் சீ விளையாட்டுப் போட்டிகளில் வெள்ளி பதக்கம் வென்ற முன்னாள் குத்துச் சண்டை வீரர் ஜி.ராம்குமார் என்று அடையாளம் காணப்பட்டுள்ளது. கடந்த ஆண்டு கிள்ளானில் நிகழ்ந்த ஒரு கடத்தல் சம்பவம் தொடர்பில் ராம்குமார் சிறைவாசம் அனுபவித்து வந்தார். 2013-ஆம் ஆண்டில் மியான்மாரில் நடைபெற்ற சீ விளையாட்டுப் போட்டிகளில் 69 கிலோ பிரிவு குத்துச்சண்டையில் இரண்டாவது வெற்றியாளராக வாகை சூடியவர் என்பது குறிப்பிடத்தக்கது. சம்பவ தினத்தன்று, பிற்பகல் 12.30 மணிக்கு இரு கும்பல்களுக்கிடையே மோதல் நிகழ்ந்ததாகவும் அதில், ராம்குமார் (25) கூர்மையான ஆயுதத்தால் குத்திக் கொல்லப்பட்டதாகவும் சுங்கை பூலோ போலீஸ் தலைவர் முகமட் ரோஸி ஜிடின் கூறினார். இக்கைகலப்பில் மேலும் பலரும் காயமடைந்ததாக அவர் சொன்னார். சண்டைக்கான காரணமும், கைதிகளுக்கு ஆயுதம் எவ்வாறு கிடைத்தது என்பதும் ஆராயப்பட்டு வருவதாக அவர் குறிப்பிட்டார். இதனிடையே, ராம்குமாருக்கும் அவரைத் தாக்கியவர்களுக்கும் இடையே கடந்த ஏப்ரல் 8-ஆம் தேதி மோதல் நிகழ்ந்திருப்பதை வட்டாரங்கள் உறுதிப்படுத்தின. தனிச்சிறையில் அடைக்கப்பட்ட அவர், சம்பவ தினமான கடந்த சனிக்கிழமை தனது வழக்கமான சிறைக்கு அனுப்பப்பட்டார். பன்னிரண்டுக்கும் மேற்பட்ட சிறைக்கைதிகள் இக்கைகலப்பில் சம்பந்தப்பட்டிருப்பதாகவும் வட்டாரங்கள் தெரிவித்தன. நிலைமையைக் கட்டுப்படுத்திய சிறை பாதுகாவலர்கள் பிறகு போலீசாரை வரவழைத்தனர். ராம்குமார் ஒரு தலைசிறந்த தேசிய குத்துச்சண்டை வீரராகத் திகழ்ந்தார் என்பது குறிப்பிடத்தக்கது.


சட்டவிரோத தொழிலாளர்களுக்கு எதிராக ஜூலை முதல் கைது வேட்டை

சிரம்பான்,

சட்டவிரோதத் தொழிலாளர் களை கைது செய்யும் நடவடிக்கை அடுத்த மாதம் ஜூலை முதல் தேதி தொடங்குகிறது என்று குடிநுழைவுத்துறை அறி வித்துள்ளது. இம்மாதம் 30ஆம் தேதியுடன் சட்ட விரோதத் தொழிலாளர் களை, மீண்டும் பணிக்கு அமர்த்துவதற்கான பதிவு நடவடிக்கை பூர்த்தியடை கிறது.

Read More: Malaysia Nanban Tamil Daily on 14.6.2018


எனது 42 ஆண்டுகால சேவைக்கு கிடைத்த விலையா இது? நஜீப் உருக்கம்

கோலாலம்பூர்,

நாட்டிற்காகவும் மக்களுக்காகவும் கடந்த 42 ஆண்டு காலமாக சேவையாற்றி வந்துள்ளேன். என்னுடைய சேவைக்கு இதுதான் விலையா? அப்படி யென்றால் அதனை நான் ஏற்றுக்கொள்கிறேன் என்று முன்னாள் பிரதமர் டத்தோஸ்ரீ நஜீப் துன் ரசாக் நேற்று மிக உருக்கமாக கூறினார். நம்பிக்கை மோசடி, அதிகார துஷ்பிரயோகம் ஆகியவற்றின் அடிப்படையில் இங்குள்ள உயர் நீதிமன்றத்தில் நஜீப்  மீது  4 குற்றச்சாட்டுகள் சுமத்தப்பட்டுள்ளன.

Read More: Malaysia Nanban Tamil Daily on 5.7.2018


ஊசி, மருந்து, வலி இல்லாமல் நோய்களைக் குணப்படுத்த முடியும்.

நாட்டில் முக்கிய உயிர்க்கொல்லி நோய்களான ரத்தக் கொதிப்பு, மாரடைப்பு, இனிப்பு நீர் ஆகிய நோய்களை ஊசி, மருந்து, வலி ஆகியவை இல்லாமல் நாடி துடிப்பின் மூலம் பிராணவாயு அளவைக் கணக்கிட்டு இந்த நோய்களை முற்றிலும் குணப்படுத்த முடியும் என கூறுகின்றார், டத்தின் டாக்டர் ராஜேஸ்வரி. நண்பனுக்காக இவரை சந்தித்தபோது பல தகவல்களையும் இந்நோய்களை தடுக்கும் வழிமுறைகளையும் தெளிவாக விளக்கினார். மனித மூளையில் பாதிப்பு ஏற்பட்டால் பக்கவாதம் வரும். கண்களில் பாதிப்பு ஏற்பட்டால் குருடாகும். சிறுநீரகத்தில் பாதிப்பு ஏற்பட்டால் ரத்த சுத்திகரிப்பு செய்ய வேண்டும். இருதயத்தில் பாதிப்பு ஏற்பட்டால் மாரடைப்பு ஏற்படும். இந்த நோய்கள் வந்தபின் சிகிச்சை மேற்கொள்வதை விட வரும் முன் அவற் றைத் தடுப்பதே சாலச் சிறந்தது எனக் குறிப்பிட்டார். வேலை பளு காரணமாக உணவகங்களில் உண்பதே இந்த நோய்கள் வருவதற்கான முக்கிய காரணம் ஆகும். குறிப்பாக, துரித உணவகங்களில் உண்பது மிகவும் கெடுதியான விளைவுகளை ஏற்படுத்தும். பரம்பரையாகவும் இந்த நோய் வரக்கூடிய சாத்தியமும் உண்டு. இந்த நோய்களை ஊசி, மருந்து, வலி இல்லாமல் நிவர்த்தி செய்வதே எனது நோக்கமாகும். நாம் உடல் நலத்திற்கு முக்கியத்துவம் தராமல் சூழ்நிலை யின் காரணமாக பணத்திற்கு முக்கியத்துவம் கொடுத்து வருகின்றோம். மேலும், இன்றைய காலக் கட்டத்தில் உடற்பயிற்சி என்பது அறவே இல்லாமல் போய்விட்டது. 30 வயதில் உடல் பரிசோதனை செய்வதை விட்டு 50 வயதில் நோய்கள் வந்த பிறகு பரிசோதனை செய்து கொள்கிறோம். நாம் உடுத்தும் உடைகூட S, M, L முடிந்து XL வந்து விட்டது. உடல் கட்டழகு உடை வேறு சந்தைகளில் உலா வருகின்றது. இதற்கெல்லாம் மூல காரணம் நமது வாழ்க்கை முறை மாறிப்போய் விட்டதே காரணம் ஆகும்.9 வயதில் இனிப்பு நீர் வியாதி உள்ளவர்களும் உண்டு. 30 வயதில் மாரடைப்பு ஏற்பட்டு இறந்து போகின்றவர்களும் உண்டு. இதை தடுத்தாக வேண்டிய கடப்பாடு ஒரு மருத்துவராகிய எனக்கும் உண்டு. இந்த நோய்களை கண்டறிந்து நிவர்த்தி செய்வதற்காக அமெரிக்கவிலிருந்து லட்சக் கணக்கான வெள்ளி செலவில் அதிநவீன மருத்துவ சாதனங்களை எனது கிளினிக்கில் வாங்கி வைத்துள்ளேன். இந்த சாதனங்கள் மூலம் மூன்று உயிர்க்கொல்லி நோய்களை நிச்சயம் குணப்படுத்த முடியும். முன்பே குறிப்பிட்டது போல இதில் சிகிச்சை பெறு வதற்கு ஊசி மருந்து ஆகியன பயன்படுத்தப்படாது" என கூறினார் டாக்டர் ராஜேஸ்வரி. இந்த நவீன சாதனங்களை உபயோகித்து நடக்க சிரமப்பட்டவர்களை நடக்க வைத்துள்ளேன். இருதய அடைப்பு உள்ளவர்களை குணப்படுத்தியுள்ளேன். ஈரல்களில் குறை உள்ளவர்களை குணமாக்கியுள்ளேன். மேலும் மற்றொரு முக்கிய அம்சமாக சிகிச்சையின் மூலம் கரு வளர்ச்சியில்லாதவர்களுக்கும் நிவாரணமளித்து அவர்களுக்கு குழந்தை பாக்கியத்தையும் ஏற்படுத்தித் தந்துள்ளேன். இவற்றுக்கெல்லாம் இங்குள்ள அதி நவீன மருத்துவ சாதனங் களே காரணம். இதே சாதனங்களை உபயோகித்து ஒரு சிறு அறுவை சிகிச்சையின் மூலம் வயது குறைந்தாற் போன்று தோற் றத்தை மாற்ற முடியும் என கூறினார் டாக்டர் ராஜேஸ்வரி. மணிப்பால் பல்கலைக்கழகத்தின் மருத்துவ பட்டதாரியான இவர், தனது நிபுணத்துவ டாக்டர் பட்டப் படிப்பை இங்கிலாந்தில் முடித்துள்ளார். மேலும், அழகுக்கலை தொடர்பான பட்டப்படிப்பை ஜெர்மனியில் முடித்துள்ளார். இவரின் திறமையின் காரணமாக பல வெளிநாடுகளில் நற்சான்றிதழ்கள் வழங் கப்பட்டு இவர் அங்கீகரிக்கப்பட்டுள்ளார். இந்த அங்கீகாரங்கள் மலேசிய இந்திய சமூகத்திற்கு பெருமை சேர்க்கும் விஷயங்கள் என்றால் மிகையாகாது. மலாக்கா மாநிலத்தில் ஒரு சிறு கிராமத்தில் பிறந்த டத்தின் டாக்டர் ராஜேஸ்வரி தமது வெற்றிக்கு தன் கணவர் டத்தோ டாக்டர் ரவி மிகவும் உறு துணையாக உள்ளதாக குறிப்பிட்டார். இவரைப் பற்றி தெரிந்துகொள்ளவும் ஊசி, மருந்து,வலி இல்லாத சிகிச்சை பற்றி அறிந்துகொள்ளவும் என்ற அகப்பக்கத்தை வலம் வரலாம்.


டாக்டர் மகாதீருக்கு எதிராக நம்பிக்கையில்லாத் தீர்மானமா?

கோலாலம்பூர்,

பொய்களையும் அவதூறுகளையும் கட்டவிழ்த்து விட, கூட்டு சதியாளர்களும் இணையம் வழி அரசியல் அவதூறுகளை பரப்பும் கைக்கூலிகளும் மிகைநேரம் வேலை பார்ப்பதாக லிம் கிட் சியாங் சாடினார். ஜூலை  முதல் தேதி தொடங்கி 18ஆம் தேதி வரை நடைபெறவிருக்கும் அடுத்த நாடாளுமன்ற கூட்டத் தொடரின்போது பிரதமர் துன் டாக்டர் மகாதீர் முகமட்டிற்கு எதிராக நம்பிக்கையில்லாத் தீர்மானம் கொண்டு வரப்படவிருப்பதாகக் கூறப்படுவது அந்த பொய் மூட்டைகளில் ஒன்றாகும் என்று அவர் குறிப்பிட்டார்.

Read More: Malaysia Nanban Tamil Daily on 22.6.2019


இந்தியாவில் சூரிய சக்தியின் பயன்பாடு அதிகரிப்பு  பிரதமர் மோடியை பாராட்டிய பில் கேட்ஸ்

வாஷிங்டன், செப்.15

நாட்டின் வளர்ச்சிக்காக பிரதமர் நரேந்திர மோடி எடுக்கும் முயற்சிகளுக்கு மைக்ரோசாப்ட் இணை நிறுவனர் பில் கேட்ஸ் பாராட்டு தெரிவித்துள்ளார். டிஜிட்டல் பணம் செலுத்துதல், சுகாதாரம், தடுப்பூசி இயக்கம், பெண்களுக்கு அதிகாரமளித்தல் போன்றவற்றில் வளர்ச்சிக்கான மோடியின் முயற்சிகள் பாராட்டுக்குரியது.

இந்தியாவில் பல விஷயங்கள் சிறப்பாக செய்யப்பட்டுள்ளன. இந்தியாவில் சூரிய சக்தியின் பயன்பாடு அதிகரித்திருப்பது, ரிலையன்ஸ் போன்ற நிறுவனங்கள் இதில் முதலீடு செய்வதைப் பார்ப்பது மகிழ்ச்சி அளிக்கிறது என பில் கேட்ஸ் தெரிவித்தார். தடுப்பூசி செலுத்துவதை அதிகரிப்பதில் இந்தியாவின் முயற்சிகளைப் பில் கேட்ஸ் பாராட்டினார்.


இந்தோனேசியாவின் பபுவாவில் பேய்மழைக்கு 42 பேர் பலி

ஜாகர்த்தா,

இந்தோனேசியாவின் பபுவா மாநிலத்தில் பெய்த கனமழைக்கு 42 பேர் உயிரிழந்தனர். ஏராளமான வீடுகள் சேதமடைந்தன.  இந்தோனேசியாவின் கிழக்கு பபுவாவின் தலைநகரம் ஜெயபுரா அருகில் உள்ள செண்டானியில்  கனமழை பெய்தது. இதில் பல வீடுகள் வெள்ளத்தில் அடித்துச் செல்லப்பட்டன. இந்த கனமழைக்கு 42 பேர்  உயிரிழந்தனர். 21 பேர் காயமடைந்துள்ளனர்.

தற்போது மழை குறைந்துள்ளது. என்றாலும், மக்களை வெளியேற்றும் பணியில் அதிகாரிகள் துரிதமாக செயல்பட்டு வருகின்றனர். இன்னும் பலர் மழை வெள்ளத்தில் சிக்கியிருப்பதால் பலி எண்ணிக்கை அதிகரிக்க வாய்ப்பு உள்ளதாக மீட்புப்பணி அதிகாரிகள் தெரிவித்துள்ளனர்.

கடந்த ஜனவரி மாதம் சுலாவெசி தீவில் மழை மற்றும் நிலச்சரிவால் 70 பேர் உயிரிழந்தனர் என்பது குறிப்பிடத்தக்கது. இந்தோனேசியாவில் வழக்கமாக அக்டோபர் முதல் ஏப்ரல் மாதம் மழைக்காலமாகும். இதனால் வழக்கத்திற்கு மாறான கனமழை பெய்தது என்று கூற இயலாது.


மஇகாவில் ஒரே நாளில் மாநில-தேசிய தேர்தல்கள்.

(பார்த்திபன் நாகராஜன் / கி. தீபன்)

கோலாலம்பூர்,

24,000 பேருக்கு சிரமத்தை ஏற்படுத்தக்கூடாது என்ற நோக்கில் ஒரே நாளில்ன் மாநில, தேசிய தேர்தல்கள் நடத்தப்படும் என்று அதன் தலைவர் டான்ஸ்ரீ எஸ்.ஏ. விக்னேஸ்வரன் நேற்று கூறினார். நடந்து முடிந்த பொதுத் தேர்தலில் தேசிய முன்னணி ஆட்சியை இழந்தது. இதனால் மஇகாவும் மிகப் பெரிய பின்னடைவை சந்தித்துள்ளது.

Read More: Malaysia Nanban Tamil Daily on 26.7.2018


புதிய இளவரசியை சுற்றியிருக்கும் சர்ச்சைகள்

இங்கிலாந்தின் இரண்டாவது இளவரசர் ஹாரியின் திருமண அறிவிப்புதான் இப்போதைய டாக் ஆஃப் தி குளோபல் டவுன்.

ஹாரியும் அமெரிக்க நடிகை மேகன் மார்க்கலும் ஒன்றரை வருடங்களாகக் காதலில் இருந்தார்கள். தற்போது, திருமண அறிவிப்பு வெளியாகி இருக்கி றது. முன்னாள் அதிபர் பாரக் ஒபாமா உள்பட பலரிடமிருந்து வாழ்த்து மழை. அதேநேரம், சர்ச்சைகளும் றெக்கை கட்டியுள்ளது. புதிய இளவரசியைப் பற்றிய சுவாரசியமான தகவல்கள் இதோ!

அமெரிக்க தந்தைக்கும் ஆப்பிரிக்க தாய்க்கும் பிறந்தவர் மேகன் மார்க்கல். ’சூட்ஸ்’ என்ற அமெரிக்க தொடர்மூலம் பிரபலம் ஆனவர். (இளவரசர் ஹாரி, அந்தத் தொடரை ஒருமுறைகூட பார்த்தது இல்லையாம்). இளவரசரும் மேகனும் தூரத்துச் சொந்தமாம். (சர்ச்சிலுக்கும் ஷேக்ஸ்பியருக்கும்கூட) 15 தலைமுறைகளுக்கு முன்பு, மேகனின் தந்தை வம்சம், ராஜ குடும்பத்துக்குச் சொந்தக்காரர்களாம்.

இவர்கள் இருவரையும் 2016-ம் ஆண்டு ஜூலையில், அடையாளம் வெளியிடாத தோழிதான் அறிமுகப்படுத்தி இருக்கிறார். அப்போது, மிஷா நானூ என்கிற ஃபேஷன் டிசைனருடன் மேகன் அதிக நாள்களைச் செலவழித்துள்ளார். மிஷாவின் கணவருக்கு இளவரசர் நெருக்கம். எனவே, இருவரையும் அறிமுகப்படுத்தியது மிஷாவாக இருக்கலாம் என்பது பலரின் கணிப்பு. ஆனால், இதற்குப் பதிலளிக்க மிஷா மறுத்துவிட்டார்.

2018 ஜூலையிலிருந்து அமெரிக்காவுக்கும் லண்டனுக்குமாக பறந்து பறந்து காதலித்துள்ளார்கள். 'திருமணம் செய்துகொள்ளலாமா?' என்று மண்டியிட்டு புரோபோஸ் செய்துள்ளார் இளவரசர் ஹாரி. கேள்வியை முடிக்கவிடாமலே ‘சரி' என்று மேகன் சொல்லிருக்கிறார். ஹவ் ரொமாண்டிக்!

மேகனுக்கு கொடுத்த மோதிரத்தில் இருக்கும் கல், டயானாவின் நகைகளிலிருந்து எடுக்கப்பட்டது. அந்த மோதிரத்தை ஹாரியே வடிவமைத்துள்ளார். மறைந்த தன் அம்மா டயானாவின் ஆசிர்வாதம் இருவருக்கும் வேண்டும் என்ற ஆசையின் வெளிப்பாடுதான் இது.  மேகன் மார்க்கல் கலப்பினத்தவர் என்பதால், பிரிட்டனைச் சேர்ந்த ஊடகங்கள் இனவாதக் கருத்துக்களுடன் செய்தி வெளியிட்டன. மீடியாக்கள் வரம்பு மீறிச் செயல்படுவதாகவும், இது போன்ற ஊடக வன்முறையைப் பார்த்ததில்லை என்றும் இளவரசர் சொன்னதாக, அரச குடும்ப பத்திரிகைச் செய்தி வெளியிட்டுள்ளது. மேகன் குடும்பத்தின் பாதுகாப்பு குறித்தும் இளவரசர் அச்சம் அடைந்துள்ளாராம்.

எலிசபெத் ராணி, இங்கிலாந்து அரசி மட்டுமல்ல; சர்ச் ஆஃப் இங்கிலாந்தின் தலைவர் என்ற பொறுப்பையும் வகிப்பவர். விவாகரத்து ஆனவர்களின் திரு மணங்கள் ஊக்குவிக்கப்படமாட்டாது என்பதால், சொந்த மகன் சார்லஸின் இரண்டாவது திருமணத்துக்கே செல்லவில்லை. (மகன் திருமணம் செய்து கொண்டவரும் விவாகரத்தானவர்.) மேகன் மார்க்கல் விவாகரத்தானவர் என்பதால், இவர்களின் திருமணத்துக்கும் அரசி வருவது சந்தேகமே.

மேகன் மார்க்கலுக்கு திருமணத்துக்கான விசா, மே மாதம் முடிவடைவதால், அதற்குள் திருமணத்தை முடிக்க வேண்டும். முதல் இளவரசருக்கு ஏப்ரல் மாதம் குழந்தை பிறக்க இருப்பதால், மே மாதம் திருமணம் என முடிவுசெய்துள்ளார்கள். கூடிய விரைவில் திருமண தேதி வெளியாகும்.  செயின்ட் ஜார்ஜ் சேப்பலில் திருமணம் நடைபெற இருப்பதால், திருமணந்துக்கு முன்பே மேகனுக்கு ஞானஸ்தானம் வழங்கப்பட வேண்டும். மேகனும் கிறித்துவர் என்றாலும், வேறு உட்பிரிவைச் சேர்ந்தவர் என்பதால் இந்த வழிமுறையைப் பின்பற்றப்பட வேண்டுமாம்.

முதல் இளவரசரின் திருமணம் டிவிக்களில் ஒளிபரப்பப்பட்டதுபோல இந்தத் திருமணமும் ஒளிபரப்பாகுமா என்று இன்னும் சொல்லப்படவில்லை. 'அட்லிஸ்ட் ஃபேஸ்புக்ல லைவ் பண்ணுங்கப்பா' என குஷியாகச் சொல்கிறார்கள் ரசிகர்கள். அவர் நடித்து வந்த சூட்ஸ்’ தொடரின் ஏழாவது சீசன் முடிவடைந்துள்ளதை அடுத்து, 'திருமணத்துக்குப் பிறகு நடிக்க மாட்டேன்' என்று அறிவித்துள்ளார் மேகன்.


அந்நியத்  தொழிளாளர்  தேவைகளை ஆராய குலசேகரன், மொகிதீன் தலைமையில்  சிறப்புக் குழு

(பி.ஏ.கந்தையா) தெலுக் இந்தான்,

வெளிநாட்டுத் தொழிலாளர்கள் விவகாரம் குறித்து ஆராய்வதற்கு  மனிதவள அமைச்சு மற்றும் உள்துறை அமைச்சு இணைந்து செயல்படும் சிறப்புக்குழு அமைக்கப்படவுள்ளது. கடந்த புதன்கிழமை நடைபெற்ற அமைச்சரவைக் கூட்டத்தில் இந்த முடிவு எடுக்கப்பட்டதாக மனிதவள அமைச்சர் எம்.குலசேகரன் நேற்று தெரிவித்தார்.

Read More: Malaysia Nanban Tamil Daily on 2.7.2018


சின்ன கருப்பர் ஆலய நில விவகாரப் பிரச்சினையை தீர்க்க முன்வந்தார்

(எம்.கே.வள்ளுவன்)  ஜொகூர் பாரு,

சுமார் 80 ஆண்டு கால வரலாற்றைக் கொண்ட  ஸ்ரீ ஆலாம், ஸ்ரீ  சிவ சக்தி சின்ன கருப்பர் ஆலயம் அண்மையில்  உடைத்து தரைமட்டமாக்கப்பட்டது தொடர்பில்  அந்த ஆலய  நில விவகாரத்தை தீர்க்க ஜொகூர் சுல்தான்,  சுல்தான்  இப்ராஹிம் இப்னி  அல்மர்ஹூம்  சுல்தான்  இஸ்கண்டார் நேற்று முன் வந்துள்ளார். சர்ச்சைக்குரிய அந்த ஆலய  நில விவகாரப் பிரச்சினையை  தீர்ப்பதற்கான வழிகளை ஆராய  மத்தியஸ்தராக" தாம் செயல் படவிருப்ப தாக அவர் சொன்னார்.

ஸ்ரீ சிவ சக்தி ஸ்ரீ சின்ன கருப்பர் ஆலயப் பிரச்சினை குறித்து அவ்விவகாரத்தில் அமைதியான முறையில் விரைவாக தீர்வு காணும்படி சுல்தான் அறிவு றுத்தினார். இங்கு புக்கிட் பெலாங்கி இஸ்தானாவின் மாடோஸ் அலுவலகத்தில் சுல்தானுடன் சந்திப்பை நடத்திய மாநில ஆட்சிக்குழு உறுப்பினர் ஆர்.வித்யானந்தன் ஆலயத்திற்கு நிலம் வழங்கப்படுவதை அரசாங்கம் உறுதி செய்ய வேண்டும் என வலியுறுத்தினார்.

Read More: Malaysia Nanban Tamil Daily on 22.1.2018